open-index/open-wikipedia-markdown huggingface dataset:
ကျော်စွာဝင်း (ရုပ်ရှင်သရုပ်ဆောင်)

## မင်းသားကျော်စွာဝင်း
စွယ်စုံရမင်းသားကြီး ဝင်းဦး၏ မွေးစားသားအဖြစ် လူသိများသော မင်းသားကျော်စွာဝင်း သည် မေလ၁၁ ရက်နေ့တွင် ကွယ်လွန်အနိစ္စရောက်သွားပြီဟုသိရသည်။
မေလ ၁၃ရက်နေ့ ညနေ၃နာရီတွင်ရေဝးသုသန်သို့ ပို့ဆောင်မီးသင်္ဂြိုဟ်မှာဖြစ်ပြီး ကွယ်လွန်သူအားရည်စူးပြီး ၁၇ ရက်နေ့မနက် ၇နာရီမှ၁၂အထိ ရန်ကုန်မြို့ အမှတ် ၂၆ သရဖီလမ်း၊ အလုံမြို့နယ် နေအိမ်တွင် ရက်လယ် ဆွမ်းကျွေးမည်ဟုသိရသည်။ 
မင်းသားကျော်စွာဝင်းနဲ့ ဇာတ်ကားတွဲရိုက်ဖူးသူ ဒါရိုက်တာ ပန်းချီစိုးမိုးက “ သူနဲ့ဇာတ်ကားတစ်ကားရိုက်ဖူးတယ်။ အန်တီညိုနဲ့ပဲ။ ဝင်းဦးကသူ့ကိုဖြစ်စေချင်တယ်။ ခက်တာကသူ့ကို အရက်ကဖျက်တယ်။ သူနဲ့ရိုက်ခဲ့တဲ့ကားလည်း ရုံတင်တော့ တော်တော်ကို မြတ်တယ်။ သူ့မှာအနုပညာပါပေမယ့် အရက်ကြောင့် ဒီလိုဖြစ်တာ မျိုးဆက်သစ်လူငယ်တွေအတုယူသင့်တယ်။”ဟုဦးစိုးမိုးကပြောသည်။
အရင်ဇာတ်ကားဟောင်းများကို ပြန်လည်ဖော်ထုတ် တင်ပြသူ ဒါရိုက်တာ ကြည်စိုးထွန်းကလဲ“သူနဲ့ကားရိုက်တစ်ခါမှ မကြုံဖူးဘူး။ ဒါပေမယ့် သူသရုပ်ဆောင်ခဲ့တဲ့ ပန်းမြို့တော်သို့ ခြေလှမ်းသုံးဆယ် ဇာတ်ကားကို ပြဖို့ ဖုန်းနဲ့တစ်ခါပြောဖြစ်တယ်။ ဝင်းဦးမွေးစားသား ဆိုပြီးတော့ လူတွေသိထားတာ မိသားစုနဲ့ ထပ်တူဝမ်းနည်းပါတယ်။”ဟုဒါရိုက်တာကြည်စိုးထွန်းကပြောသည်
ဦးကျော်စွာဝင်းသည် ပန်းမြို့တော်သို့ခြေလှမ်းသုံးဆယ် ဇာတ်ကားဖြစ် ထင်ရှားကျော်ကြားလာခဲ့ပြီး ထိုခေတ်ထိုခါကလူကြိုက်များခဲ့သောအမျိုးသားသရုပ်ဆောင်တစ်ဦး ဖြစ်သည်။

## ကိုးကား
လှဒင်၊ ဦး

ဦးလှဒင်သည် အမျိုးသားစာပုံနှိပ်တိုက်ပိုင်ရှင်ဖြစ်သည်။

*ဘီလီဝုဒ်၏ရွက်စလင်းကို*နဘမ်းသတ်နည်း*အမည်ဖြင့်ဘာသာပြန်သည်။၁၉၇၁စက်တင်ဘာတွင် ထုတ်ဝေခဲ့သည်။ 
*မောရစ်ကောလစ်၏ဿလန့်အော့ဖှ် ဿဂရိတ်အင်းမေ့ချ်ကို *ရတနာရွှေမြေ*အမည်ဖြင့်ဘာသာပြန်ရာ စာပေဗိမာန်စာမူဆုရခဲ့သည်။
*မောရစ်ကောလစ်ရေးသော မာကိုပိုလိုကို *မာကိုပိုလို*အမည်ဖြင့်ပင်ဘာသာပြန်ခဲ့သည်။
**မြန်မာစာနှင့် ခေတ်အဆက်ဆက် မြန်မာစာအုပ်လောက*စာအုပ်တွင် ၁၉၆၃ ခုနှစ်နောက်ပိုင်း စာအုပ်လုပ်ငန်းနှင့်ဆက်နွယ်နေသော အသင်းအဖွဲ့များ ပူးပေါင်းဆောင်ရွက်ရေး တင်ပြဆွေးနွေးချက်များ ခေါင်းစဉ်အောက်၌ *ပုံနှိပ်ထုတ်ဝေသူအမြင်*ကိုရေးခဲ့သည်။
*စိန့်ဂျွန်းကျောင်းတည်ထောင်သူ ဆရာမှတ်၏ ဖော်တိယီးယားစ်အင် ဘားမားစာအုပ်ကို *ဗမာပြည်ဝယ်နှစ်လေးဆယ်*အမည်ဖြင့်ဘာသာပြန်ခဲ့သည်။
*စကော့၏ဇနီးသည် တည်းဖြတ်သည့်  စကော့အော့ဖှ်ဿသျှမ်းဟေးစ်စာအုပ်ကိုဘာသာပြန်ခဲ့သည်။
**ဓာရာနဂရတိုင်း၊ ဘောဇဘုရင်လက်ထက် ကာလီဒါသ လျှောက်ထုံး (၅ တွဲပေါင်းချုပ်)*ကိုပြုစုခဲ့သည်။
* N. Herbert Cassionရေးသည့် Brain Building for Achivementကို *ဟားဗတ်ကက်ဆင်၏ ဦးနှောက်ကောင်းအောင် လေ့ကျင့်နည်း*အမည်ဖြင့်ဘာသာပြန်ခဲ့သည်။
* ဟားဗတ်ကက်ဆင်၏ ဆီးခရက်စ်အော့ဖှ်စက်ခ်ဆက်ကို *အောင်မြင်ခြင်း၏ လျှို့ဝှက်ချက်များ*အမည်ဖြင့်ဘာသာပြန်ခဲ့သည်။
**ဒေါက်တာရာဘင်ဒရာနသ်တဂိုး အတ္ထုပ္ပတ္တိ*ကိုရေးခဲ့သည်။
*မောရစ်ကောလစ်ရေးသော ရှီးဝက်စ်အကွင်း စာအုပ်ကို *မောရစ်ကောလစ်၏နန်းညွန့်ဒေဝီ*အမည်ဖြင့်ဘာသာပြန်ခဲ့သည်။
*အယ်ဒီဆင်၊စားပင်သုံးပင်ဆေးဘက်ဝင် စသောစာအုပ်များကိုလည်းရေးခဲ့သည်။
=ပြင်ပလင့်ခ်များ=
*ဦးလှဒင် Myanmar Bookshop 
*Nyisay eBook cReator: ရတနာရွှေမြေ - ဦးလှဒင်
*ရတနာရွှေမြေ(ဦးလှဒင်)@MMBS | Zarni Books 
*ဘီလီဝုဒ် ၏ နဘမ်းသတ်နည်း (ဦးလှဒင်)
=ကိုးကား=

ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ဝေါ့လ်ဒစ္စနီ

**ဝေါ်တာ အဲလိရက်စ် ဝေါ့လ်ဒစ္စနီ** (**Walter Elias** "**Walt**" **Disney**; ; ဒီဇင်ဘာ ၅၊ ၁၉၀၁ - ဒီဇင်ဘာ ၁၅၊ ၁၉၆၆) သည် အမေရိကန်လူမျိုး စီးပွားရေးစွမ်းဆောင်ရှင်၊ ကာတွန်းရေးဆွဲသူ၊ အသံသရုပ်ဆောင်နှင့် ရုပ်ရှင်ထုတ်လုပ်သူတစ်ဦး ဖြစ်သည်။

## ကိုးကား 
ကဏ္ဍ:၂၀ ရာစု အမေရိကန် အမျိုးသား သရုပ်ဆောင်များ
ကဏ္ဍ:အမေရိကန် ရုပ်ရှင် ထုတ်လုပ်သူများ
ကဏ္ဍ:အမေရိကန် ရုပ်ရှင် ဒါရိုက်တာများ
ကဏ္ဍ:အမေရိကန် စာရေးဆရာများ
ကဏ္ဍ:အမေရိကန် ကာတွန်းရေးဆွဲသူများ
ကဏ္ဍ:အော်စကာဆုရှင်များ
ငချိတ်ပေါင်း

**ငချိတ်ပေါင်း**သည် ကောက်ညှင်းငချိတ်ကို ပေါင်းထား၍ အုန်းသီးဆံ၊ နှမ်းထောင်း၊ ပဲပေါင်းတို့နှင့် တွဲဖက်စားရသော မြန်မာ့ရိုးရာ စားစရာ တစ်မျိုးဖြစ်သည်။ ကောက်ညှင်းငချိတ်ကို  ဓနုဒေသတွင် ဒေသအခေါ်အဝေါ် ခွားသာမင်း သို့မဟုတ် ခွားဆန်မဲ ဟုခေါ်သည်။  

ကဏ္ဍ:မြန်မာ အစားအသောက်
မေ ၂၀၁၅ နီပေါ ငလျင်

၂၀၁၅ ခုနှစ် မေလ ၁၂ ရက်နေ့ နီပေါစံတော်ချိန် ၁၂:၃၅ နာရီတွင် ပြင်းအား ၇.၃ မဂ္ဂနီကျူ့ရှိ ငလျင်ကြီးတစ်ခုသည် နီပေါနိုင်ငံ ဆင်ဒူပါချုပ်ခရိုင် ကိုဒါရီရွာ၏ အရှေ့တောင်ဘက် ၁၈ ကီလိုမီတာ (၁၁ မိုင်) အကွာ၊ မြေအနက်  ကိုဗဟိုပြု၍ လှုပ်ခတ်သွားခဲ့သည်။ ငလျင်ဗဟိုချက်မှာ ဒိုလာခါခရိုင်နှင့် ဆင်ဒူပါချုပ်ခရိုင် နယ်နမိတ်တွင် ဖြစ်သည်။ ယခုငလျင်သည် ဧပြီ ၂၅ ရက်တွင် လှုပ်ခတ်ခဲ့သော ၇.၈ မဂ္ဂနီကျူ့ရှိ ငလျင်ကြီးနှင့် ပြတ်ရွေ့ကြော တစ်ခုတည်းပင်ဖြစ်ပြီး ယခင်လှုပ်ခတ်ခဲ့သောနေရာ၏ အရှေ့ဘက်တွင် ဖြစ်ပွားခဲ့သည်။ ထို့အတွက်ကြောင့် ၂၅ ဧပြီငလျင်၏ နောက်ဆက်တွဲငလျင်တစ်ခုအဖြစ် ယူဆနိုင်သည်။ ငလျင်ဗဟိုချက်နှင့် ၂,၄၀၀ ကီလိုမီတာအကွာတွင်ရှိသော ချန်နိုင်းမြို့အထိပါ ငလျင်တုန်ခါမှုကို ခံစားခဲ့ရသည်။

မိနစ်အနည်းငယ်ကြာပြီးနောက် ခတ္တမန္ဒူမြို့ အရှေ့ဘက်ရှိ ရမ္မချက်မြို့ကို ဗဟိုပြု၍ ၆.၃ မဂ္ဂနီကျူ့ရှိ နောက်ထပ်ငလျင်တစ်ခု ထပ်မံလှုပ်ခတ်သွားခဲ့သည်။ ငလျင်လှုပ်ခါမှုကို ဘင်္ဂလားဒေ့ရှ်၊ တရုတ်နှင့် အိန္ဒိယနိုင်ငံရှိ ပြည်နယ်အတော်များများတွင် သိရှိခံစားခဲ့ကြသည်။ ငလျင်လှုပ်ရာနေရာနှင့် ၁,၀၀၀ ကီလိုမီတာအကွာတွင်ရှိသော အိန္ဒိယနိုင်ငံ၏ မြို့တော် နယူးဒေလီမြို့အထိ တုန်ခါမှုကို ခံစားခဲ့ရသည်။

## ပျက်စီးမှုများနှင့် ထိခိုက်သေဆုံးမှုများ 
တွင် ရုံးများရှိဝန်ထမ်းများ ဘေးလွတ်ရာထွက်ခွာကြစဉ်]]

ဧပြီ ၂၅ ငလျင်အပြီး နောက်ဆက်တွဲငလျင်များကြောင့် လူများကို စိုးရိမ်ထိတ်လန့်နေခဲ့ပြီး လူအများစုမှာ ကွင်းပြင်များတွင်သာ နေထိုင်လျက်ရှိသည်။ ငလျင်ကြောင့် အိန္ဒိယနိုင်ငံတွင် အနည်းဆုံး လူ ၁၇ ဦးခန့် သေဆုံးခဲ့သည်။ ဘီဟာပြည်နယ်တွင် ၁၆ ဦးနှင့် ဥတ္တရပဒေသပြည်နယ်တွင် တစ်ဦး သေဆုံးခဲ့သည်။

တရုတ်နိုင်ငံ၊ တိဗက်ဒေသတွင် ကားကို ကျောက်တုံးများထိမှန်ခဲ့မှုကြောင့် အမျိုးသမီးတစ်ဦး သေဆုံးခဲ့သည်။

ဗဟိုနီပေါတွင် ကယ်ဆယ်ရေးလုပ်ငန်းဆောင်ရွက်နေသော အမေရိကန် မရင်းတပ်သား ခြောက်ဦးနှင့် နီပေါစစ်သား နှစ်ဦး လိုက်ပါလာသည့် အမေရိကန်စစ်တပ်၏ ရဟတ်ယာဉ် UH-1 Huey တစ်စီးမှာ ပေျာက်ဆုံးလျက်ရှိသည်။ မေလ ၁၄ ရက်နေ့တွင် ဂေါ်သာလီဒေသတွင် လောင်ကျွမ်းပျက်စီးနေသော ရဟတ်ယာဉ် အပျက်အစီးများကို တွေ့ရှိခဲ့ကြသည်။ ပျက်ကျရာနေရာမှ ရုပ်အလောင်း သုံးခုကိုလည်း တွေ့ရှိခဲ့ရသည်။ မေလ ၁၆ ရက်နေ့တွင် ရုပ်အလောင်း စုစုပေါင်း ရှစ်ခု ကို ရှာဖွေတွေ့ရှိခဲ့သည်။ ပင်တဂွန် ပြောရေးဆိုခွင့်ရှိသူ စတိဗ် ဝါရန် က ရဟတ်ယာဉ် ပျက်ကျရခြင်း အကြောင်းရင်းကို မသိရှိရသေးသော်လည်း အနားရှိ အိန္ဒိယရဟတ်ယာဉ်မှ လောင်စာပြဿနာအကြောင်း ရေဒီယိုပြောကြားချက်ကို ကြားရခဲ့ကြောင်း ပြောဆိုခဲ့သည်။

## ကယ်ဆယ်ရေးလုပ်ငန်းများ 
နီပေါနိုင်ငံစစ်တပ်မှ အိန္ဒိယနိုင်ငံ စစ်တပ်နှင့် ပူးပေါင်းကာ အကူအညီပေးရေးဖြစ်သော *Sankat Mochan* စစ်ဆင်ရေးကို ဆက်လက်လုပ်ဆောင်လျက်ရှိသည်။ ခိုကိုးရာမဲ့ဖြစ်နေသူများကို ကယ်ဆယ်ခြင်း၊ အကူအညီပစ္စည်းများ တန်နှင့်ချီကာ ပေးအပ်ခြင်းများကို ဆောင်ရွက်နေသည်။

## ကိုးကား
လာ ဖရာရီ

**လာ ဖရာရီ** (LaFerrari) သည် လျှပ်စစ်နှင့် လောင်စာနှစ်မျိုးသုံး စပေါ့တ်ကားဖြစ်ကာ အီတလီကားထုတ်လုပ်သည့် ကုမ္ပဏီ ဖာရာရီ မှ ထုတ်လုပ်ထားခြင်းဖြစ်သည်။ အောင်မြင်ခဲ့သော မျိုးဆက်ဖြစ်သည့် အန်ဇို ဖရာရီ၏ အခွဲတစ်ခု ဖြစ်သည်။ သူ့၌ အလွန် စွမ်းအားကောင်းမွန်သော V12 အင်ဂျင် ပါဝင်ပြီး စူပါတန်းဝင် ဇိမ်ခံ စပေါ့တ်ကားတစ်စီးဖြစ်သည်။

## ကိုးကား
ရုပ်စုံကျောင်း

မြန်မာနိုင်ငံတွင် ရှေးဟောင်း ရုပ်စုံကျောင်း များစွာရှိသည်။ ရုပ်စုံကျောင်းဟု ခေါ်ဆိုခြင်းမှာ ဗုဒ္ဓဝင် ဇာတ်တော်များ၊ ငါးရာ့ငါးဆယ် နိပါတ်တော်လာ ဇာတ်တော်များကို ပန်းပုလက်ရာများ ထုလုပ်၍ တန်ဆာဆင်ထားသော ဘုန်းကြီးကျောင်း၊ ဘုရားရှိခိုးရာ၊ ဝတ်ပြုရာကျောင်းကို ခေါ်ဆိုသည်။ 
*မန္တလေး ရုပ်စုံကျောင်း(မန္တလေး တောင်ခြေ)
*စစ်ကိုင်း ရုပ်စုံကျောင်း (စစ်ကိုင်းတောင်ရိုး၊ တောင်ဆင်းလမ်း၊ ဟံသာဂီရိချောင်အနီး အရိယာဝံသချောင်) 
*ဆီမီးခုံ ရုပ်စုံယွန်းကျောင်း (မန္တလေးတိုင်းဒေသကြီး၊ မြင်းခြံမြို့နယ်၊ ဆီမီးခုံကျေးရွာ)
*စလေ ရုပ်စုံကျောင်း 
*စကု ရုပ်စုံကျောင်း (မင်းဘူး စလင်းကားလမ်းမဘေး)၊ နှစ်ကျောင်း ရှိသည်ဟု သိရသည်။ 
*စလင်း ရုပ်စုံကျောင်း (စလင်း မြို့ ဝက်သည်းကန် အနီး) 
*လယ်ကိုင်း ရုပ်စုံကျောင်း (စကုနှင့် ပွင့်ဖြူကြား၊ လယ်ကိုင်းမြို့ဟောင်း) စသည်တို့ ရှိသည်။
ဆည်တို

**ဆည်တိုကျေးရွာ** သည် မန္တလေးတိုင်းဒေသကြီး၊ မိတ္ထီလာခရိုင်၊ မလှိုင်မြို့နယ် တွင် တည်ရှိသည်။ ဆည်တိုကျေးရွာအုပ်စု ဆည်တိုရွာတွင် ကျေးရွာပေါင်း(၈) ရွာပါဝင်ပြီး ယင်းတို့မှာ ရွှေပြည် (ခြောက်ပေါက်ကြီး)၊ နေပြည် (ခြောက်ခွဲ)၊ ရွာမ၊ ကသစ်ပင်၊ ရွှေဆည် (ဆည်ကွဲ)၊ ငွေဆည် (သဲကန်)၊ ညောင်ကုန်း၊ ရွာသစ်တို့ဖြစ်သည်။ ဆည်တိုသည် နှစ်ပေါင်း(၉၅၀)ကျော်ကပင် ရွာတည်ခဲ့ပြီး မလှိုင်မြို့နယ်၏အရှေ့ဘက်နှင့်တောင်ဘက်တွင် မိတ္ထီလာမြို့နယ်၊အနောက်ဘက်တွင် ကျောက်ပန်းတောင်းမြို့နယ်၊မြောက်ဘက်တွင် တောင်သာမြို့နယ် တို့နှင့် နယ်နိမိတ် ထိစပ်နေသည်။ ဆည်တိုသည် ရှေးယခင်က နာမည်မှာ ဆီပိုဖြစ်ပြီး ခေတ်အလိုက်ပြောင်းလဲလာ၍ ဆီပိုမှ ဆည်တိုဟု ခေါ်ဆိုခဲ့ကြသည်။ စစ်သူကြီး ရွှေဒါးဗိုလ် အပိုင်းရနယ်မြေတစ်ခုဖြစ်ပြီး အနော်ရထာမင်းကြီးတည်ထားခဲ့သည့် ရွှေဘုန်းသာစေတီ တည်ရှိသည်။ ပြည်ထဲရေးနှင့် သာသနာရေးဝန်းကြီးဌာန၊ အထွေထွေအုပ်ချုပ်ရေးဦးစီးဌာန၏ ၁၉၇၃ ခုနှစ် ဖေဖော်ဝါရီလ (၈)ရက်အမိန့်ကြော်ငြာစာအမှတ်(အထ(၂))ဖြင့် ကျေးရွာအုပ်စု/ရွာအဖြစ်သတ်မှတ်ခဲ့သည်။

## ဒေသထွက်ကုန်
ပဲမျိုးစုံ၊ ပြောင်း၊ နှမ်း၊ ထန်းလျက်၊ ဝါ တို့ အများအပြား ထွက်ရှိသော ဒေသဖြစ်သည်။

### ဆည်တိုဒေသရှိအစိုးရဌာနများ
တိုက်နယ်ဆေးရုံ(၁၉၆၃)ခုနှစ်တွင်တည်ဆောက်၊ အ.ထ.က ကျောင်း၊ မူလတန်းကျောင်း(၃)ကျောင်း၊ အလယ်တန်း(၂)ကျောင်း၊ ရဲစခန်း၊ ကျေးရွာအုပ်စုအုပ်ချုပ်ရေးမှူးရုံး၊ သမဝါယမရုံး၊ ဝါအဝယ်ဒိုင်၊ စိုက်ပျိုးရေးရုံး၊ သစ်တောရုံးတို့ရှိသည်။ ဘုန်းတော်ကြီးကျောင်း (၈) ကျောင်းရှိသည်။ စည်ပင်မှ ဖွင့်လှစ်ပေးထားသော (၅)ရက်တစ်ပတ် ဈေးတစ်ခုရှိသည်။ ကုတင်(၁၆)ဆံ့ တိုက်နယ်ဆေးရုံအသစ်ကြီးကို ၂၀၁၅ ခုနှစ်တွင် ထပ်မံဆောက်လုပ်ပြီးစီးခဲ့သည်။ ၂၀၁၆ ခုနှစ်၊ ဇွန်လတွင် အရည်အသွေးမပြည့်မှီသောကြောင့် စစ်ဆေးကာ ပြန်လည် မွန်းမံရန် ပြင်ဆင်ခဲ့သည်။ လူမှုကူညီရေးအသင်းအဖြစ် စိတ္တသုခ အသင်း ဖွဲ့စည်းထားသည်။ ၂၀၁၇ ခုနှစ်၊ တွင် ကျေးရွာ မီးသတ်ကားတစ်စီးနှင့် ယာယီ မီးသတ်ရုံး ရရှိခဲ့သည်။

## ကိုးကား 
ကဏ္ဍ:မန္တလေးတိုင်းဒေသကြီးရှိ ရွာများ
ကဏ္ဍ:မလှိုင်မြို့နယ်
ဘုန်းတင့်ကျော်

အမည်ရင်းဦးကျော်ဇင်ဖြစ်သည်။၁၉၅၈ခုနှစ် ဇန်နဝါရီ၂၀တွင်မွေးဖွားသည်။ မိဘများမှာ ဦးခင်မောင်တင့်(တက္ကသိုလ်ဘုန်းနိုင်-အငြိမ်းစားပါမောက္ခချုပ် ပညာရေးတက္ကသိုလ် ရန်ကုန်)နှင့်ဒေါ်နီနီခင်တို့ဖြစ်သည်။
အင်္ဂလိပ်စာအထူးပြုဖြင့်တက္ကသိုလ်ပညာကို သငယူဆည်းပူးခဲ့သည်။ ပထမနှစ်တွင် သမိုင်းဘာသာရပ်ကို ပြဋ္ဌာန်းဘာသာရပ်တခုအဖြစ်သင်ယူခဲ့ရသည်။၁၉၈၂-၈၃ခုနှစ် အင်္ဂလိပ်စာအသင်း(ရန်ကုန်တက္ကသိုလ်)၏အတွင်းရေးမှူးအဖြစ် ဆောင်ရွက်ခဲ့သည်။၁၉၈၃ခုနှစ်တွင် ရန်ကုန်တက္ကသိုလ်မှ အင်္ဂလိပ်စာ(အဓိက)ဘွဲ့ကိုရရှိခဲ့သည်။၁၉၈၃ခုနှစ်မှ၁၉၉၄အထိ ရန်ကုန်တက္ကသိုလ် အင်္ဂလိပ်စာဌာနတွင် ဆရာငယ်တဦးအဖြစ်ဆောင်ရွက်ခဲ့သည်။၁၉၉၃ခုနှစ်မှစတင်၍ တက္ကသိုလ်ဘုန်းနိုင် ၊တက်တိုး၊ မောင်ခင်မင်(ဓနုဖြူ) ၊သောင်းထိုက် ၊မောင်ထွန်းသူ ၊ငြိမ်းကျော် ၊ဆောင်းဝင်းလတ် ၊ဇဝန၊ သော်တာဆွေ၊ မင်းလူ ၊ဒေါ်ခင်နှင်းယု၊ မောင်မိုးသူ ၊မောင်မြင့်ကြွယ် အစရှိသော စာရေးဆရာကြီးများနှင့်  အခြားသော စာရေးဆရာ စာရေးဆရာမများ၏ မြန်မာရသစာပေဝင်ဝတ္ထုများ ကမ႓ာ့စာပေဂန္ထဝင် ဘာသာပြန်ဝတ္ထုများ ကဗျာစာအုပ် သုတကျမ်း ပညာရပ်ကျမ်းစာအုပ်များကို ကိုယ်တိုင်ဖြန့်ချိစီစဉ်သည်။ သရဖူစာပေမဂ္ဂဇင်း(၁၉၉၄-၉၅) အတွဲ(၁)အမှတ်(၁)မှ အမှတ်(၈)အထိ စီစဉ်သူ အယ်ဒီတာအဖြစ်ဆောင်ရွက်ခဲ့သည်။ ကံ့ကော်ဝတ်ရည်စာပေတိုက်၏ ထုတ်ဝေဖြန့်ချိသူ ပိုင်ရှင် အယ်ဒီတာအဖြစ် လုပ်ငန်းဆောင်ရွက်လုပ်ကိုင်သည်။
ဒေါက်တာသန်းထွန်း သဘာပတိအဖြစ်ဆောင်ရွက်သော ၂၀၀၃ခုနှစ် အောက်တိုဘာ ၃ရက်နေ့ စာတမ်းဖတ်ပွဲတွင်  *ကျမ်းကိုးများ ရှေးဗမာကျောက်စာများနှင့် ကွဲလွဲမှားယွင်းနေသော ဂျီအိတ်ချ်လုစ်၏ ဗမာသမိုင်းအယူအဆ*စာတမ်းကိုတင်သွင်းဖတ်ကြားခဲ့သည်။ထိုစာတမ်းကို အပိုင်း၂ပိုင်းခွဲကာ၂၀၁၀ခုနှစ် နိုဝင်ဘာလတွင် စာအုပ်၂အုပ်ထုတ်ခဲ့သည်။
*မြန်မာဟူသော ပျူရာဇဝင်ဆိုရိုးစကားကို ရှေးပျူဗမာကျောက်စာများနှင့် နှိုင်းယှဉ်လေ့လာကြည့်ခြင်း* ဒေါက်တာသန်းထွန်းပင် သဘာပတိအဖြစ်ဆောင်ရွက်သော သမိုင်းသုတေသနစာတမ်းကို (၂၀၀၄)ခုနှစ် မတ်လ(၁၁)ရက်နေ့တွင် တင်သွင်းဖတ်ကြားခဲ့သည်။၂၀၀၅ခုနှစ် ဩဂုတ်လမှ ၂၀၀၆ခုနှစ်ဖေဖော်ဝါရီလအထိ ရုပ်ရှင်တေးကဗျာမဂ္ဂဇင်းတွင် ခုနစ်လကြာ ဖော်ပြခဲ့သော ပျူစစ်လျင်မြန်မာ အခန်းဆက်ဆောင်းပါးများကို ်စုစည်းကာ စာအုပ်ထုတ်ဝေခဲ့သည်။ စာအုပ်အမည်မှာ ပျူစစ်လျင်မြန်မာဖြစ်ပြီး ၂၀၀၇ခုနှစ်ဒီဇင်ဘာလတွင် ပထမအကြိမ်ထွက်ရှိလာသည်။ စာတမ်း၂စောင်ကို အနှစ်ချုပ်ကာ *သည်အေးရှန့်ဟစ်စ်တွရွီအော့ဖှ် ပျူဗြဟ္မာ ဘီဖှိုးအနော်ရထာ*အမည်ဖြင့်စာအုပ်ထုတ်ဝေခဲ့သည်။ ထိုစာအုပ်သည် ၂၀၁၅ ဧပြီတွင် ပထမအကြိမ်အဖြစ်ထွက်ရှိလာသည်။
=ပြင်ပလင့်ခ်များ=
*အင်္ဂပူမြို့နယ်ကပျူဂဝံမြို့ဟောင်း-နီလာဝင်း(ရွှေသွေးကြီး)
*ပထမ မြန်မာနိုင်ငံတော် သရေခေတ္တရာ- ဘုန်းတင့်ကျော်
*DVB Debate: Is it too late to save Burma’s crumbling heritage? - DVB Multimedia Group 
*ဗရမ္မာ ခေါ် ပျူတွေ စာတတ်မြောက်တဲ့ခေတ်-ဘုန်းတင့်ကျော်
*အနိရုဒ္ဓမတိုင်ခင်က ပေထက် အက္ခရာတင် ပဋိစ္စသမုပ္ပါဒ် ပါဠိတော်-ရန်ဝင်း (တောင်တံခါး)
*နှစ်ပေါင်းနှစ်ထောင်ကျော်ခဲ့ပြီဖြစ်သောမြန်မာ့သမိုင်း အပိုင်း(၁)
## အောက်ခြေမှတ်စု
=စာကိုး=

ကဏ္ဍ:မြန်မာ သမိုင်းပညာရှင်များ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
လှဒင်

#အမျိုးသားဦးလှဒင်
#တာပလာဦးလှဒင်(သံဖြူဇရပ်ဦးလှဒင်)
မွန်းချန်ဂီး

မစ္စတာ မွန်းချန်ဂီး (Moon Changgil)ဟာ ၁၉၅၈ ခုနှစ်မှာ တောင်ကိုရီးယားနိုင်ငံ ဂျောန်လာနယ် မြောက်ပိုင်း ဂင်းမ်ဂျယ်မြို့မှာမွေးဖွားခဲ့ပြီး ၁၉၈၄ ခုနှစ် မှာ စာပေအနုပညာ နယ်ပယ်ကို စတင် ဝင်ရောက်ခဲ့ပါတယ်။ သူဟာ ကိုရီးယား ကဗျာဆရာအသင်း အဖွဲ့ဝင်၊ ကိုရီးယား စာရေးဆရာ အသင်း အဖွဲ့ဝင်၊ International စာပေအဖွဲ့ ကိုရီးယားနိုင်ငံရဲ့ အဖွဲ့ဝင်၊ Creation 21ဆိုတဲ့ စာအုပ်တိုက်ရဲ့ ကိုယ်စားလှယ်၊ ဂိုယန်းင်မြို့ ပြည့်သူ့အမျိုးသား အလုပ်အကိုင် ကိုယ်စားလှယ်များ အသင်း အဖွဲ့ဝင် နဲ့ Democratic society အဖွဲ့ဝင် ဖြစ်ပါတယ်။

ရှမ်းပြည်နယ် အောင်ပန်းမြို့မှာ ကွယ်လွန်ခဲ့ပြီးဖြစ်တဲ့ ငြိမ်းချမ်းရေး ကဗျာဆရာကြီး ဒဂုန်တာရာ ၉၆ နှစ်မြောက် မွေးနေ့ကို မေလ ၁၀ ရက်က ကျင်းပခဲ့ရာ ကဗျာဆရာ မစ္စတာ မွန်းချန်ဂီးလည်း တက်ရောက်ခဲ့ပါတယ်။ 

မွန်းချန်ဂီးက ဆရာကြီး ဒဂုန်တာရာ နဲ့ ပတ်သက်တဲ့ အမြင်သဘောထား၊ ကိုရီးယား-မြန်မာ စာပေ အနုပညာ ဆိုင်ရာများကို ဆွေးနွေးခဲ့ပါတယ်။
အောင်မင်းခိုင်

ပဲခူးတိုင်း လက်ပံတန်းမြို့နယ်တွင် ၂၀၁၅ ခုနှစ် မတ်လ ၁၀ ရက်နေ့က ဖြစ်ပွားခဲ့သော အမျိုးသား ပညာရေး ဥပဒေ ကန့်ကွက်သည့် ဆန္ဒပြပွဲတွင် ရိုက်နှက်ဖမ်းဆီးခံခဲ့ရသည့် ကျောင်းသားတဦးဖြစ်သည်။ 

သာယာဝတီထောင်တွင် ၂ လကြာ ဖမ်းဆီးခံရပြီး မေလ ၁၂ ရက်နေ့တွင် မောင်အောင်မင်းခိုင်သည် အသက် ၁၆ နှစ်သာရှိပြီး အသက်မပြည့်သေးသော ၁၀ တန်းကျောင်းသားဖြစ်နေ၍ တရားရုံး က အာမခံဖြင့် ပြန်လွှတ်ပေးခဲ့သည်။ 

“ခဲတွေစပစ်တဲ့အချိန်မှာ ကျနော်နဲ့ ဦးပဉ္ဇင်းတပါးက ကားတစီးပေါ်မှာရောက်နေတယ်။ အဲဒီမှာ ရဲတွေတွေ့တော့ ကားပေါ် ကနေ ကျနော့်ကို ကန်ချတယ်။ အတူရှိနေတဲ့ဦးပဉ္ဇင်းကိုလည်း ဆွဲချပြီး ရိုက်တယ်။ ကျနော့်ကိုလည်း ကားအောက် ရောက်တာနဲ့ တပြိုင်နက် နံပါတ်တုတ်တွေနဲ့ဝိုင်းရိုက်တယ်။ နောက်ကနေ တွန်းလိုက်၊ ရိုက်လိုက်နဲ့လုပ်ပြီး ခေါင်းနဲ့ လက်တွေကို အဓိကထားပြီး ရိုက်တယ်လို့ ကျနော်ထင်တယ်။ အဲဒီအချိန်မှာ ရဲတယောက်က ပုဆိုးကို ဆွဲချွတ်တယ်။ ကျနော် ပြန်ဆွဲတာမမီတော့ဘူး။ တပြိုင်နက်တည်း ကျနော့်ခေါင်းကို ရိုက်နေတယ်ဆိုတော့ စိတ်ထဲမှာ ပုဆိုးကို ကောက်ဝတ်ရမလား။ ခေါင်းကိုကာကွယ်ရမလား ဒွိဟဖြစ်တယ်။ ကျနော် ခေါင်းကို ကာကွယ်လိုက်တယ်။ အဲဒီအတိုင်း ဆက်ပြေးတယ်” ဟု မောင်အောင်မင်းခိုင်က မတ်လ ၁၀ ရက်နေ့ အတွေ့အကြုံကို ပြန်ရှင်းပြခဲ့သည်။

ကလေးသူငယ်အာမခံဖြင့် ပြန်လည်လွတ်မြောက်လာသည့် မောင်အောင်မင်းခိုင်သည် အမျိုးသား ပညာရေးဥပဒေပြုပြင်ပြောင်းလဲရေး သပိတ်မှောက်မှုကြောင့် ဥပဒေနှင့်ဆန့်ကျင်သော အစုအဝေးတွင်ပါဝင်မှု ပုဒ်မ ၁၄၃၊ လူစုခွဲရန် အမိန့်ပေးပြီးနောက် ဆက်လက်ပါဝင်နေမှု ပုဒ်မ ၁၄၅၊ ရုန်းရင်းဆန်ခတ်ဖြစ်စေမှု ပုဒ်မ ၁၄၇၊ တာဝန်ထမ်းဆောင်ဆဲဝန်ထမ်းကို နာကျင်စေမှု ပုဒ်မ ၃၃၂ နှင့် နိုင်ငံတော်ငြိမ်ဝမ်ပိပြားရေးကို ထိခိုက်စေမှု ပုဒ်မ ၅၀၅ (ခ) များဖြင့် တရားစွဲမှုများကို ရင်ဆိုင်ရသည်။

## ကိုးကား
ရိုးသားဖြောင့်မတ်ခြင်း

စည်းကမ်းကောင်း၍ ရိုးသားဖြောင့်မတ်ခြင်းသည် လူတို့တွင် မရှိမဖြစ်လိုအပ်သော ဂုဏ်တစ်ရပ် ဖြစ်သည်။ အဇ္ဇဝ **ajjava**  (ရိုးသားဖြောင့်မတ်ခြင်း Honesty) ဆိုသည်မှာ နုံအခြင်းမဟုတ်ချေ။  ပညာမဲ့ခြင်းမဟုတ်ချေ။ ရိုးသားခြင်းသည် အကောင်းဆုံးဝါဒဖြစ်သည် **Honesty is the best policy** ဆိုသော စကားရပ်လည်း ရှိသည်။ ရိုးသားဖြောင့်မတ်စွာကျင့်ကြံရာ၏။ လူသားတိုင်း ရိုးသားဖြောင့်မတ်ရန် အရေးကြီး၏။  ရိုးသားဖြောင့်မတ်ခြင်းသည် ဗုဒ္ဓဘာသာတွင် လွန်စွာအရေးကြီးသော အရည်အချင်းတစ်ရပ်လည်းဖြစ်သည်။ ရိုးသားဖြောင့်မတ်ခြင်း Honesty and integrity သည် ကမ္ဘာ့ မင်္ဂလာတရား ဖြစ်သည်။ လူရှေ့သူရှေ့မှာသာ ရိုးသားမှုကိုပြရန်မဟုတ်၊ လူကွယ်ရာအရပ်၊ ဆိတ်ကွယ်ရာအရပ်၌ပင် ရိုးသားမှု ရှိရာ၏။

ရိုးသားခြင်းသည် ဗုဒ္ဓဘာသာ မိသားစုတွင် ထင်ရှားသောအမှတ်အသားတစ်ခု ဖြစ်သည်။ ထို့ကြောင့် လင်နှင့်မယားသည် အချင်းချင်း ရိုးသားပွင့်လင်းစွာ စကားပြောဆိုကြရမည်။ အိမ်ထောင်ဖက်မဟုတ်သူနှင့် လူစိမ်းများဖြင့် ပရောပရီပြုခြင်း၊ အင်တာနက်မှတစ်ဆင့် လျှို့ဝှက်ဆက်သွယ်ခြင်း၊ ညစ်ညမ်းသောရုပ်ပုံများကြည့်ခြင်း အစရှိသော မသန့်ရှင်းသည့်အကျင့်များ ဗုဒ္ဓဘာသာ အိမ်ထောင်တွင် လုံးဝမရှိသင့်ပါ။ အိမ်ထောင်သည်အချို့သည် ဤကဲ့သို့သော မှားယွင်းသည့်အကျင့်များကို အိမ်ထောင်ဖက် မသိအောင် လျှို့ဝှက်ပြုမူနေကြ၏။ ထိုသို့ပြုမူခြင်းသည် မရိုးသားပါ။ သင်သည် အိမ်ထောင်သည်ဖြစ်လျှင် သင့်အိမ်ထောင်ဖက်မသိအောင် လျှို့ဝှက်ပြုမူစေသောအပြုအမူများကို ဘယ်တော့မျှမပြုပါနှင့်။ အကယ်၍ တစ်စုံတစ်ယောက်သောသူတစ်ဦးသည် မည်မျှပင်အရည်အချင်းကောင်းများ ပြည့်စုံစေကာမူ ရိုးသားမှုမရှိလျှင် မကြာခင်ကျဆုံးမည်သာဖြစ်သည်။  ရှေးမြန်မာဘုရင်များလက်ထက်ကပင် မင်းကျင့်တရားဆယ်ပါး (Ten Codes of conduct for Kings and Government) ၌ အဇ္ဇဝ (ရိုးသားဖြောင့်မတ်ခြင်း) သည် မရှိမဖြစ် လွန်စွာအရေးကြီးသော အရည်အချင်းတစ်ရပ်အဖြစ် ခေတ်အဆက်ဆက်တွင် ပါဝင်ပြဋ္ဌာန်းခဲ့ပြီးဖြစ်သည်။ 

## ကိုးကား
ဝေဒခေတ်

အာရိယန်လူမျိုးစုသည် (ခရစ်တော်မပေါ်မီ) ဘီစီ၁၇၅၀ ခန့်တွင် အနောက်မြောက်ဘက်မှနေ၍ အိန္ဒိယပြည်တွင်းသို့ ဝင်ရောက်လာလေသည်။ ထိုသူတို့သည် ဝေဒ (ခေါ်) ဘာသာရေးကျမ်းများကို ယူဆောင်လာကြသည်။ ထိုဝေဒကျမ်းများတွင် ကောင်းကင်တွင် နေသောနတ်၊ မြေပြင်တွင်နေသောနတ်၊ သဘာဝကို အုပ်စိုးသောနတ်၊ ခံစားမှုကို ဖန်ဆင်းပေးတတ်သောနတ် စသောနတ်ဘုရားများကို ဖော်ပြထားသည်။ တန်ခိုးရှင်ဖြစ်ကြသော ထိုနတ်ဘုရားတို့၏ စောင့်ရှောက်မှုကို ရရန်နှင့် နှိပ်ကွပ်မှုမှ လွတ်မြောက်ရန် ယစ် မီးဟုမ်း ပူဇော်ပွဲများ ပြုလုပ်လာကြလေသည်။ ထိုခေတ်၏ ဘာသာရေးသည် ဝေဒကျမ်းများ အဆိုအမိန့်အရ ယစ်ပူဇော်ပွဲတို့သာ လွှမ်းမိုးနေလေသည်။ 

ထို့နောက် ဝေဒကျမ်းများကို အခြေခံကာ ဗြာဟ္မဏကျမ်း၊ အာရညတကျမ်း၊ ဥပနိသျှဒ်ကျမ်းတို့ ထွန်းကားလာကြလေသည်။ နတ်အများကို ကိုးကွယ်နေရာမှ နတ်တစ်ပါးတည်းကိုသာ နတ်ဘုရားကြီးအဖြစ် ကိုးကွယ်လာကြသည်။ ထိုနတ်ဘုရားနှင့် လူသားတို့ကို ဆက်သွယ်ပေးရန်  ဗြာဟ္မဏခေါ်သော လူတန်းစားတစ်ရပ် ပေါ်ထွက်လာခဲ့သည်။ ဤသို့လျှင် အိန္ဒိယနိုင်ငံသမိုင်း၌-
*ခတ္တိယရှင်ဘုရင်မျိုး၊ 
*ဗြာဟ္မဏပညာရှိမျိုး၊ 
*ဝေဿလယ်သမားမျိုး၊ 
*သုဒ္ဒကျွန်မျိုး ဟူ၍ အမျိုးလေးစား ခွဲခြားပေါ်ပေါက်လာခဲ့လေသည်။ 
နတ်ဘုရားဆိုသည်မှာ ဟိန္ဒူကျမ်းဂန်လာ နတ်မင်းများဖြစ်သည်။
ဘုရားရှင် မယ်တော်များမဟုတ်။

## ကိုးကား
ကရာတေးပညာရှင်

**ကရာတေး** ဆိုင်ရာစာ‌ပေစာတမ်းများ သုတေသနဆောင်းပါးများရေးသားပြုစုရေးသားသော ကရာတေးပညာကိုအထူးကျွမ်းကျင်သော**ဆရာ** ကို  **ကရာတေးပညာရှင်** ဟု ခေါ်ဆိုသည်။ စာတွေ့လက်တွေ့ကျွမ်းကျင်သောဗဟုသုတများသော **ကရာတေးဆရာ**  ဖြစ်သည်။ ဝါရင့် experienced senior teacher or scholar and academic ဟု နားလည်နိုင်သည်။

ကဏ္ဍ:ကရာတေး
မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ

၊ လိုင်ဇာမြို့ရှိ ဌာနချုပ်တွင် လေ့ကျင့်မှုများ ပြုလုပ်နေသော ကချင်လွတ်မြောက်ရေးတပ်မတော် (KIA) တပ်ဖွဲ့ဝင်များ]]

ဤသည်မှာ မြန်မာ့ပြည်တွင်းပဋိပက္ခများတွင် ပါဝင်နေသော မြန်မာနိုင်ငံရှိ လက်နက်ကိုင်အဖွဲ့အစည်းများ စာရင်း (တပ်မတော်မှ လွဲ၍) ဖြစ်သည်။ အဆိုပါ လက်နက်ကိုင်အဖွဲ့များကို မြန်မာနိုင်ငံ အစိုးရက တရားဝင်အားဖြင့် **တိုင်းရင်းသား လက်နက်ကိုင် အဖွဲ့အစည်းများ** (ethnic armed organisations (EAOs)) ဟု ခေါ်ဆိုသည်။

## တိုက်ပွဲဝင်နေဆဲ အဖွဲ့များ 
## ဖျက်သိမ်းပြီးသော အဖွဲ့များ 
## စစ်ဖက် ညွန့်ပေါင်းအဖွဲ့များ 
## ကိုးကန်
## ပြင်ပလင့်ခ်များ 
* Myanmar Peace Monitor – NGO based in Chaing Mai, Thailand that monitors Myanmar's ongoing peace process.
* Pyidaungsu Institute  – Political institute based in Chaing Mai, Thailand focused on achieving political stability and peace in Myanmar.

ကဏ္ဍ:မြန်မာနိုင်ငံ၏ သမိုင်း
ကဏ္ဍ:မြန်မာနိုင်ငံ၏ နိုင်ငံရေး
*
ဇာမဏီ

**ဖီးနစ်ငှက်**ကို ထာဝရရှင်သန်သော မီးလျှံငှက်ဟု သတ်မှတ်သည်။ မီးတောက်မီးလျှံပြာပုံအတွင်းမှ နုပျိုရှင်သန် အသစ်တစ်ဖန် မွေးဖွားသောငှက်ဟု ဒဏ္ဍာရီဆန်ဆန်ဆိုသည်။ ရှေးပဝေသဏီခေတ်မှစ၍ ဖီးနစ်ငှက်ကို စွမ်းအားကြီးခြင်း၊ အသက်ရှည်ခြင်း၊ ဘေးဥပဒ်ကင်းခြင်းနှင့် သက်ဆိုင်သည်ဟု ယုံကြည်၏။  အီဂျစ်တို့က စွန်ရဲငှက်အသွင်နှင့်လည်းကောင်း၊ ရောမတို့က လင်းယုန်ငှက် အသွင်နှင့်လည်းကောင်း၊ လူနှင့်အတူ ဆောင်ယူကြကုန်သည်။ အမှတ်တံဆိပ်များအဖြစ် သုးစွဲကြသည်။  တိုက်ပွဲများ ဆင်နွှဲရာတွင် တပ်ဦးတွင်ထား၍ ရှင်သန်ခြင်းနှင့် အောင်နိုင်ခြင်းအတွက် ဆောင်ယူတိုက်ပွဲဝင်ကြကုန်သည်။ 

ဖီးနစ်ငှက်ကို **ဇာမဏီ**၊ **ဇော်ဂျီဖိုဝင်ငှက်** ဟူ၍လည်း ခေါ်ဝေါ်လေ့ရှိကြသည်။

## ကိုးကား
ဟယ်လီကြယ်တံခွန်

**ဟယ်လီကြယ်တံခွန်** ('''Halley's Comet** သို့မဟုတ် **Comet Halley''';  သို့မဟုတ် ) ကို 1P/Halley ဟု တရားဝင်သတ်မှတ်ထားပြီး ၎င်းသည် ၇၅-၇၆ နှစ်လျှင်တစ်ကြိမ် ကမ္ဘာမှ မြင်တွေ့နိုင်သော ပတ်လမ်းလှည့်သက်တမ်းတိုကြယ်တံခွန် တစ်ခုဖြစ်သည်။ ၎င်းသည် ကမ္ဘာမှနေ၍ ပကတိမျက်စိဖြင့် ရှင်းလင်းပြတ်သားစွာ မြင်နိုင်ပြီး လူတစ်ယောက်၏ဘဝတွင် နှစ်ကြိမ်သာမြင်တွေ့ခွင့်ရနိုင်သည့် တစ်ခုတည်းသော လူသိများသည့် ပတ်လမ်းလှည့်သက်တမ်းတိုကြယ်တံခွန် ဖြစ်သည်။

၁၆၈၂ ခုနှစ်တွင် နာမည်ကျော် အင်္ဂလိပ်လူမျိုး သင်္ချာနှင့် နက္ခတ်ဆရာကြီး အက်မော ဟေလီသည် အလွန်တောက်ပသော ကြယ်တံခွန်ကြီးတစ်လုံးကို ကြည့်ရှုစစ်ဆေးပြီးနောက်၊ ထိုကြယ်တံခွန်သည် နောက် ၇၆ နှစ်ကြာ၍၊ ၁၇၅၈ ခုနှစ်သို့ရောက်လျှင် ကမ္ဘာမှမြင်နိုင်အောင် ပြန်လာလိမ့်မည်ဟု ကြိုတင် အဟောထုတ်ခဲ့လေသည်။ ဤသို့ အဟောထုတ်ခဲ့သည့်အတိုင်း ထိုကြယ်တံခွန်သည် ၁၇၅၈ ခုနှစ်၌ ပြန်လည်ရောက်ရှိလာပေသည်။ ဟောကိန်းထုတ်ခဲ့သူ နက္ခက်ဆရာကြီး၏ အမည်ကို အစွဲပြု၍၊ ထိုကြယ်တံခွန်ကိုလည်း ဟယ်လီကြယ်တံခွန်ဟု ခေါ်ကြသည်။ ဟယ်လီကြယ်တံခွန်သည် ၇၆ နှစ်တွင် တစ်ကြိမ် ကမ္ဘာသို့ ချဉ်းကပ်လာ၍၊ နောက်ဆုံးအကြိမ် ပေါ်ခဲ့သောနှစ်မှာ ၁၉၈၆ ခုနှစ် ဖြစ်လေသည်။ နောက်တစ်ကြိမ်မြင်တွေ့နိုင်မည့် အချိန်မှာ ၂၀၆၁ ခုနှစ် ဇူလိုင် ၂၈ ရက်နေ့ဖြစ်သည်။

## ကိုးကား
စတာလင်နယ်

**စတာလင်နယ်** () ဆိုသည်မှာ ငွေကြေးဆိုင်ရေးရာ နောက်ခံသီးသန့် ရန်ပုံငွေကို လန်ဒန်မြို့၌ ထားရှိပြီး ပြည်ပအပြည်ပြည်ဆိုင်ရာ ကုန်သွယ်ရေးတွင် စတာလင်ငွေဖြင့် ပေးချေရယူသော နိုင်ငံများဖြစ်သည်။ ဩစတြေးလျနိုင်ငံ၊ အိန္ဒိယနိုင်ငံ၊ နယူးဇီလန်နိုင်ငံ၊ ပါကစ္စတန်နိုင်ငံနှင့် တောင်အာဖရိကနိုင်ငံတို့ ပါဝင်သည်။ မြန်မာနိုင်ငံသည် စတာလင်နယ်မှ ထွက်လိုက်ပြီဖြစ်သည်။

## အဖွဲ့ဝင်နိုင်ငံများ 
* အေဒင်
* ဆူဒန်နိုင်ငံ
* ဩစတြေးလျနိုင်ငံ
* ဘဟားမားနိုင်ငံ
* ဘာရိန်းနိုင်ငံ
* ဘင်္ဂလားဒေ့ရှ်နိုင်ငံ
* ဘာဘေးဒိုးစ်နိုင်ငံ
* Basutoland (လီဆိုသိုနိုင်ငံ)
* ဗမျူဒါး
* ဘော့ဆွာနာနိုင်ငံ
* 
* ဗြိတိသျှဂီယားနား (ဂိုင်ယာနာနိုင်ငံ)
* ဗြိတိသျှ ဟွန်ဒူးရပ်စ် (ဘလိဇ်နိုင်ငံ)
* ဗြိတိသျှ အိန္ဒိယသမုဒ္ဒရာ နယ်မြေ
* ဗြိတိသျှဆော်လမွန်ကျွန်းစု
* ဗြိတိသျှဆိုမာလီလန်း (၁၉၆၄ တွင် နုတ်ထွက်)
* ဗြိတိသျှ ဗာဂျင်အိုင်းလန်း
* ဘရူနိုင်းနိုင်ငံ
* မြန်မာနိုင်ငံ (၁၉၆၆ တွင် နုတ်ထွက်)
* ကေမန်ကျွန်းစု
* စီလုံ (သီရိလင်္ကာနိုင်ငံ)
* ဆိုက်ပရပ်စ်နိုင်ငံ
* အီဂျစ်နိုင်ငံ (၁၉၄၇ တွင် နုတ်ထွက်)
*
* ဖီဂျီနိုင်ငံ
* ဂမ်ဘီယာနိုင်ငံ
* ဂါနာနိုင်ငံ
* ဂျီဘရော်လ်တာ
* ဂေးဘတ်နှင့် အဲလိုက်စ်ကျွန်းများ (ကီရီဘတ်စ်နိုင်ငံ နှင့် တူဗားလူနိုင်ငံ)
* ဟောင်ကောင်
* အိုက်စလန်နိုင်ငံ
* အိုင်ယာလန်သမ္မတနိုင်ငံ (၁၉၇၁ ခုနှစ်ထိ)
* အိန္ဒိယနိုင်ငံ (ဆစ်ကင်ပြည်နယ်အပါအဝင်)
* အီရတ်နိုင်ငံ (၁၉၅၉ တွင် နုတ်ထွက်)
* ဂျမေကာနိုင်ငံ
* ဂျော်ဒန်နိုင်ငံ
* ကင်ညာနိုင်ငံ
* ကူဝိတ်နိုင်ငံ
* လီးဝပ်ကျွန်းများ (အန်ဂီလာ၊ အင်တီဂွါနှင့် ဘာဘူဒါနိုင်ငံ၊ မွန်ဆာရတ်၊ နှင့် စိန့်ကစ်ကျွန်းတို့ ဖွဲ့စည်းပါဝင်သည်။ (Saint Christopher and Nevis))
* လစ်ဗျားနိုင်ငံ (၁၉၇၁ တွင် ထုတ်ပယ်)
* မာလဝီနိုင်ငံ
* မလေးရှားနိုင်ငံ
* မော်လဒိုက်နိုင်ငံ
* မော်လတာနိုင်ငံ
* မောရစ်ရှနိုင်ငံ
* Muscat and Oman (Sultanate of Oman)
* နအူရူးနိုင်ငံ
* နယူးဇီလန်နိုင်ငံ (ကွတ်ကျွန်းစု၊ နျူးအေးနိုင်ငံ၊ နှင့် တိုကလောင် တို့အပါအဝင်)
* နိုင်ဂျီးရီးယားနိုင်ငံ
* ပါလက်စတိုင်းအား ဗြိတိသျှအုပ်စိုးခွင့် (အစ္စရေး တည်ထောင်ပြီးနောက် ၁၉၄၈ တွင် စွန့်ခွာ)
* ပါကစ္စတန်နိုင်ငံ
* ပါပူအာနယူးဂီနီနိုင်ငံ
* ပစ်ကိန်ကျွန်းစု
* ကာတာနိုင်ငံ
* ရိုဒီးရှားနိုင်ငံ (ဇင်ဘာဘွေနိုင်ငံ) (၁၉၆၅ တွင် ထုတ်ပယ်)
* စိန့်ဟယ်လယ်နာ (including Ascension Island and Tristan da Cunha)
* ဆေးရှဲနိုင်ငံ
* ဆီရာလီယွန်နိုင်ငံ
* စင်ကာပူနိုင်ငံ
* တောင်အာဖရိကနိုင်ငံ
* အနောက်တောင်အာဖရိက (နမီးဘီးယားနိုင်ငံ)
* ဆွာဇီလန်နိုင်ငံ
* တန်ဂန်ရီကာနိုင်ငံ
* တုံဂါနိုင်ငံ
* ထရီနီဒတ်နှင့် တိုဘက်ဂိုနိုင်ငံ
* Trucial Oman (အာရပ်စော်ဘွားများပြည်ထောင်စု)
* တာ့ခ်နှင့် ကေးကို့စ်ကျွန်းများ
* ယူဂန်းဒါးနိုင်ငံ
* ယူနိုက်တက်ကင်းဒမ်း၊ Channel Islands၊ နှင့် မမ်းကျွန်း
* ဆမိုးအားနိုင်ငံ
* ဝင်းဝါဒ်ကျွန်းများ (comprising ဒိုမီနီကာနိုင်ငံ, ဂရီနေဒါနိုင်ငံ, စိန့်လူစီယာနိုင်ငံ၊ နှင့် စိန့်ဗင်းဆင့်နှင့်ဂရိနေဒိုင်နိုင်ငံ)
* ဇမ်ဘီယာနိုင်ငံ
* ဇန်ဇီဘာနိုင်ငံ

## ကိုးကား
ကဏ္ဍ:ဗြိတိသျှ အင်ပါယာ ငွေကြေးများ
ဂီဇာဂူသင်္ချိုင်း

**ဂီဇာဂူသင်္ချိုင်း** (; , , "ဂီဇာ၏ ပိရမစ်များ") သည် အီဂျစ်နိုင်ငံ ကိုင်ရိုမြို့စွန်ရှိ ဂီဇာကုန်းပြင်မြင့်တွင် တည်ရှိသည့် ရှေးဟောင်းသုတေသနနေရာတစ်ခု ဖြစ်သည်။

## ပြင်ပလင့်ခ်များ
*
*Pyramids in Giza  Pictures of Giza Pyramids published under Creative Commons License
*Gizapyramids.org
ကမ္ဘာ့အမွေအနှစ် ကော်မတီ

ကမ္ဘာ့အမွေအနှစ် ကော်မတီ၏ လိုဂို]]

**ကမ္ဘာ့အမွေအနှစ် ကော်မတီ** (World Heritage Committee) သည် ယူနက်စကို ကမ္ဘာ့အမွေအနှစ်နေရာများ စာရင်းကို ရွေးချယ်သတ်မှတ်သည့် အဖွဲ့အစည်းဖြစ်သည်။ ကော်မတီသည် ကမ္ဘာ့အမွေအနှစ် ညီလာခံ ပြုလုပ်ခြင်း၊ ရန်ပုံငွေသုံးစွဲမှု စီမံခန့်ခွဲခြင်း၊ အဖွဲ့ဝင်နိုင်ငံများ၏ တောင်းဆိုမှုများအရ ဘဏ္ဍာရေးအကူအညီများ ခွဲဝေသတ်မှတ်ခြင်း စသည်တို့ကို ဆောင်ရွက်သည်။ အဖွဲ့ဝင်နိုင်ငံပေါင်း ၂၁ ခုဖြင့် ဖွဲ့စည်းထားပြီး လေးနှစ်တစ်ကြိမ် အဖွဲ့ဝင်နိုင်ငံများ၏ အထွေထွေညီလာခံမှ ရွေးချယ်သည်။  

ကမ္ဘာ့အမွေအနှစ် ညီလာခံအရ ကော်မတီအဖွဲ့ဝင်နိုင်ငံတစ်ခု၏ သက်တမ်းမှာ ခြောက်နှစ်ဖြစ်သော်လည်း အဖွဲ့ဝင်နိုင်ငံအများစုမှာ ကော်မတီအဖွဲ့ဝင်အဖြစ် ဆန္ဒအလျောက် လေးနှစ်အဖြစ် ပါဝင်ရွေးချယ်ကြသည်။ ၁၅ ကြိမ်မြောက် အထွေထွေညီလာခံ (၂၀၀၅) တွင် အဖွဲ့ဝင်နိုင်ငံများအားလုံးမှ ကော်မတီအဖွဲ့ဝင်သက်တမ်းကို ခြောက်နှစ်မှ လေးနှစ်သို့ လျော့ချရန် ဆုံးဖြတ်ခဲ့သည်။

## အစည်းအဝေးများ
ကမ္ဘာ့အမွေအနှစ် ကော်မတီသည် တစ်နှစ်လျှင် တစ်ကြိမ် တွေ့ဆုံဆွေးနွေးကာ ရှိနှင့်ပြီးသော ကမ္ဘာ့အမွေအနှစ်နေရာများ စီမံခန့်ခွဲခြင်းနှင့် နိုင်ငံများမှ တင်သွင်းသော စာရင်းကို ရွေးချယ်သတ်မှတ်ခြင်းတို့ကို ပြုလုပ်သည်။ 

## အဖွဲ့ဝင်များ
**ယူနက်စကို ကမ္ဘာ့အမွေအနှစ် ကော်မတီ အဖွဲ့ဝင်နိုင်ငံများ**

## ကိုးကား
## ပြင်ပလင့်ခ်များ
* 
* UNESCO World Heritage portal — တရားဝင်ဝက်ဘ်ဆိုဒ်
* The World Heritage List — Official searchable list of all Inscribed Properties
ကိုယ်ကျင့်တရား

**ကိုယ်ကျင့်တရား** (; ) ဆိုသည်မှာ ရည်ရွယ်ချက်များ၊ ဆုံးဖြတ်ချက်များနှင့် လုပ်ရပ်များကို သင့်လျော်သည် သို့မဟုတ် မှန်ကန်သည် ဟူ၍လည်းကောင်း၊ *မသင့်လျော်သည်* သို့မဟုတ် *မှားယွင်းသည်* ဟူ၍လည်းကောင်း အမျိုးအစားခွဲခြားခြင်း ဖြစ်သည်။ ကိုယ်ကျင့်တရားသည် သီးခြားအတွေးအခေါ်၊ ဘာသာရေး သို့မဟုတ် ယဉ်ကျေးမှုတစ်ခုမှ ဆင်းသက်လာသော ကျင့်ဝတ်စည်းကမ်းများ သို့မဟုတ် နိယာမများ ဖြစ်နိုင်သလို၊ တစ်ကမ္ဘာလုံးဆိုင်ရာအဖြစ် နားလည်ထားသော စံနှုန်းတစ်ခုမှလည်း ဆင်းသက်လာနိုင်သည်။ ကိုယ်ကျင့်တရားကို "ကောင်းမြတ်ခြင်း"၊ "သင့်လျော်ခြင်း" သို့မဟုတ် "မှန်ကန်ခြင်း" ဟူသော စကားလုံးများနှင့် တိုက်ရိုက်အဓိပ္ပာယ်တူအဖြစ်လည်း သုံးနှုန်းနိုင်သည်။

ကိုယ်ကျင့်တရားဆိုင်ရာ ဒဿနိကဗေဒ (Moral philosophy) တွင် ကိုယ်ကျင့်တရားဆိုင်ရာ သတ္တဗေဒ (moral ontology) နှင့် ကိုယ်ကျင့်တရားဆိုင်ရာ အသိပညာဗေဒ (moral epistemology) ကဲ့သို့သော အယူအဆဆိုင်ရာ ကိစ္စရပ်များကို လေ့လာသော မေတာကျင့်ဝတ်ဗေဒ (meta-ethics) နှင့် တာဝန်ကျင့်ဝတ်ဗေဒ (deontological ethics) နှင့် ရလဒ်ကျင့်ဝတ်ဗေဒ (consequentialism) ကဲ့သို့သော ကိုယ်ကျင့်တရားဆိုင်ရာ ဆုံးဖြတ်ချက်ချမှတ်ခြင်းစနစ်များကို လေ့လာသော စံနှုန်းကျင့်ဝတ်ဗေဒ (normative ethics) တို့ ပါဝင်သည်။ စံနှုန်းကျင့်ဝတ်ဆိုင်ရာ ဒဿနိကဗေဒ၏ ဥပမာတစ်ခုမှာ ရွှေစည်းမျဉ်း (Golden Rule) ဖြစ်ပြီး "မိမိကိုယ်ကို သူတစ်ပါးက ပြုမူစေလိုသကဲ့သို့ သူတစ်ပါးကို ပြုမူပါ" ဟု ဖော်ပြထားသည်။

ကိုယ်ကျင့်တရားမဲ့ခြင်း (Immorality) ဆိုသည်မှာ ကိုယ်ကျင့်တရားကို တက်ကြွစွာ ဆန့်ကျင်ခြင်း (ဆိုလိုသည်မှာ ကောင်းမြတ်ခြင်း သို့မဟုတ် မှန်ကန်ခြင်းကို ဆန့်ကျင်ခြင်း) ဖြစ်သည်။ တစ်ချိန်တည်းမှာပင် ကိုယ်ကျင့်တရားကင်းမဲ့ခြင်း (amorality) ကိုမူ သီးခြားကိုယ်ကျင့်တရားဆိုင်ရာ စံနှုန်းများ သို့မဟုတ် နိယာမများအပေါ် အသိပညာမရှိခြင်း၊ လျစ်လျူရှုခြင်း သို့မဟုတ် မယုံကြည်ခြင်းဟု အမျိုးမျိုး အဓိပ္ပာယ်ဖွင့်ဆိုကြသည်။

## ကိုးကား 
## ပြင်ပလင့်ခ်များ 
*
ကဏ္ဍ:လူမှုရေး အယူအဆများ
ကဏ္ဍ:လူ့ကျင့်ဝတ်
လ (သံတူကြောင်းကွဲ)

မြန်မာဘာသာတွင် လအား အဓိပ္ပာယ်အမျိုးမျိုးဖြင့် ခေါ်တွင်ကြသည်။ အောက်ပါတို့မှ မိမိကြိုက်နှစ်သက်ရာအား ရွေးချယ်လေ့လာပါ။
# လများ (အချိန်အတိုင်းအတာ)
# လ(ကမ္ဘာရံဂြိုဟ်)
# လ(အက္ခရာ)
ထောက်ကြံ့ စစ်သင်္ချိုင်း

**ထောက်ကြံ့စစ်သင်္ချိုင်း** သည် ဒုတိယကမ္ဘာစစ်အတွင်း ဗြိတိသျှဓနသဟာယနိုင်ငံများမှ မြန်မာပြည်စစ်ပွဲများအတွင်း သေဆုံးခဲ့သော မဟာမိတ်စစ်သားများကို မြုပ်နှံထားသော စစ်သင်္ချိုင်း ဖြစ်သည်။ ထိုစစ်သင်္ချိုင်းသည် ထောက်ကြံ့မြို့အနီးတွင် တည်ရှိပြီး ရန်ကုန်မြို့မြောက်ဘက် ၂၅ ကီလိုမီတာအကွာ ပြည်လမ်းမပေါ်တွင် တည်ရှိသည်။ ဓနသယာယနိုင်ငံစစ်သင်္ချိုင်းကော်မရှင် (Commonwealth War Graves Commission)မှ ပြုပြင်ထိန်းသိမ်းရေးလုပ်ငန်းများကို ဆောင်ရွက်သည်။ 

ဒုတိယကမ္ဘာစစ်အတွင်း ကျဆုံးခဲ့သော စစ်သား ၆၃၇၄ ယောက်ကို မြုပ်နှံထားသော စစ်သင်္ချိုင်းကြီးဖြစ်ပြီး ထိုအထဲမှ ၅၂ ဦးမှာ ပထမကမ္ဘာစစ်အတွင်း ကျဆုံးခဲ့သော စစ်သားများ ဖြစ်ကြသည်။ အထိမ်းအမှတ်ကျောက်တိုင်တွင် ဒုတိယကမ္ဘာစစ်အတွင်း သေဆုံးခဲ့သော ဓနသဟာယနိုင်ငံများမှ စစ်သား ၂၇၀၀၀ ၏ အမည်များကို ရေးထိုးထားသည်။ ထိုသူတိုမှာ ဂူသေချာ သတ်မှတ်နိုင်ခြင်း မရှိကြပေ။ ထိုအထဲတွင် ဂူ ၈၆၇ ခုမှ အမည်များ သေချာသတ်မှတ်နိုင်ခြင်း မရှိသေးပေ။  ထောက်ကြံ့စစ်သင်္ချိုင်းသည် အာရှရှိစစ်သင်္ချုင်းများထဲမှ အလည်အပတ်များသော စစ်သင်္ချိုင်းတစ်ခုလည်း ဖြစ်သည်။ 

## သမိုင်းကြောင်း 
ထောက်ကြံ့စစ်သင်္ချိုင်းကို ၁၉၅၁ ခုနှစ်တွင် ဖွင့်လှစ်ခဲ့သည်။ မန္တလေးမြို့၊ စစ်တွေမြို့၊ မိတ္ထီလာမြို့ နှင့်  ဆားမှော် (Shamaw) တိုက်ပွဲများတွင် ကျဆုံးခဲ့သော စစ်သားများ ကျန်ရှိနေသာ ရုပ်အလောင်းများကို မြုပ်နှံထားပြီး ဂူများကို တိုက်ပွဲများအလိုက် စီထားသည်။ ၂၇၀၀၀ သော နာမည်များစွာရေးထိုးသော ဓနသဟာယစစ်သားများထဲတွင် မြန်မာပြည်တွင် တိုက်ပွဲဝင် သေဆုံးခဲ့သော အိန္ဒိယစစ်သားများနှင့် အာဖရိကစစ်သားများလည်း ပါဝင်သည်။ အိန္ဒိယစစ်သားများအရေအတွက်သည် ၁၈၁၉ ဂူ ရှိသည်။

## ထိန်းသိမ်းစောင့်ရှောက်ခြင်း 
စစ်သင်္ချိုင်းကို ထိန်းသိမ်းသည့်လုပ်ငန်းအတွက် နိုင်ငံ ၁၃၅ နိုင်ငံမှ ထည့်ဝင်သော ငွေကြေးဖြင့် လည်ပတ်နေခြင်းဖြစ်ကာ ဗြိတိသျှနိုင်ငံသည် ၇ဝ% ဖြင့်အများဆုံးပါဝင်ပြီး ကျန်နိုင်ငံများမှာ အုတ်ဂူအရေအတွက်ဖြင့် အချိုးကျထည့်ဝင်သည်။ ကျန်ရစ်သူ ဆွေမျိုးသားချင်းများ လာရောက်ဂါရဝပြုနိုင်စေရန်နှင့် ဥယျာဉ်၊ သင်္ချိုင်းတစ်ခုထက် သာလွန်သောနေရာတစ်ခုဖြစ်စေရန် ပြုပြင်ထားသည်။

## ဗစ်တိုးရီးယားခရော့စ်ဆုတံဆိပ်ရရှိသူများ 
ထောက်ကြံ့စစ်သင်္ချိုင်းတွင် မြုပ်နှံထားသော စစ်သားများထဲတွင် ဗစ်တိုးရီးယားခရော့စ်ဆုတံဆိပ်ရရှိသူ ခုနှစ်ဦးပါဝင်သည်။ Rangoon Memorial တွင် ဗစ်တိုးရီးယားခရော့စ်ဆုတံဆိပ် ရရှိသူ အိန္ဒိယစစ်သားများအပါဝင် နာမည်များစွာကို မှတ်တမ်းတင်ထားသည်။ မြုပ်နှံထားသော စစ်သားများမှာ
* Michael Allmand (1923–1944) - ၁၉၄၄ ဇွန်လ ၂၃ ရက်နေ့တွင် မြန်မာပြည်တွင် လှုပ်ရှားဆောင်ရွက်မှုအတွက်၊
* Frank Gerald Blaker (1920–1944) - ၁၉၄၄ ဇူလှိုင်လ ၉ ရက်နေ့တွင် မြန်မာပြည်တွင် လှုပ်ရှားဆောင်ရွက်မှုအတွက်၊
* George Albert Cairns (1913–1944) - ၁၉၄၄ မတ်လ ၁၃ ရက်နေ့တွင် မြန်မာပြည်တွင် လှုပ်ရှားဆောင်ရွက်မှုအတွက်၊
* Charles Ferguson Hoey (1914-1944) - ၁၉၄၄ ဖေဖော်ဝါရီလ ၁၆ ရက်နေ့တွင် မြန်မာပြည်တွင် လှုပ်ရှားဆောင်ရွက်မှုအတွက်၊
* George Arthur Knowland (1922–1945) - ၁၉၄၅ ဇန်နဝါရီလ ၃၁ ရက်နေ့တွင် မြန်မာပြည်တွင် လှုပ်ရှားဆောင်ရွက်မှုအတွက်၊
* Claud Raymond (1923–1945) - ၁၉၄၅ မတ်လ ၂၁ ရက်နေ့တွင် မြန်မာပြည်တွင် လှုပ်ရှားဆောင်ရွက်မှုအတွက်၊
* William Basil Weston (1924–1945) - ၁၉၄၅ မတ်လ ၃ ရက်နေ့တွင် မြန်မာပြည်တွင် လှုပ်ရှားဆောင်ရွက်မှုအတွက်။

*They died for all free men* ဟုသော စာသားကို အင်္ဂလိပ်၊ ဟင်ဒီ၊ Urdu၊ Gurmukhi ဘာသာများဖြင့် Rangoon Memorial တွင်ရေးထိုးထားသည်။ ထောက်ကြံ့အောက်မေ့ဖွယ်စစ်သင်္ချိုင်းသည် သူတို့၏ ယုံကြည်ချက်အရ စစ်သား ၁၀၀၀ ကျော်ကို မြုပ်နှံခဲ့သော နေရာလည်းဖြစ်သည်။ 

## ဆက်လက်ဖတ်ရှုရန် 
* သံဖြူဇရပ် စစ်သင်္ချိုင်း
* ဟံသာဝတီ စစ်သင်္ချိုင်း
## ကိုးကား
တင်မောင်မြင့် (စာရေးဆရာ)

## ငယ်ဘဝ 
ဧရာဝတီတိုင်း ဟင်္သာတခရိုင် စစ်ကျွန်းရွာတွင် အဖ ဦးမောင်ဒွေး၊ အမိ ဒေါ်ကျော့စိန်တို့က ၁၉၃၆ ခုနှစ်၊ စက်တင်ဘာလ ၁၉ ရက်နေ့တွင် မွေးဖွားခဲ့သည်။ ရန်ကုန်မြို့၊ ရေကျော် ဦးမောင်မောင် အလွတ်ပညာသင်ကျောင်းတွင် အလယ်တန်းအောင်ပြီး တောင်ကြီးမြို့၊ အစိုးရအထက်တန်းကျောင်း (ယခု အထက-၁) မှ ၁၉၅၈ ခုနှစ်တွင် တက္ကသိုလ်ဝင်တန်းအောင်သည်။ 
## စာပေလောကသားဘဝ 
၁၉၆၁ ခုနှစ်တွင် ဘီအိုစီကုမ္ပဏီ (ယခု MOGE)တွင် အလုပ်ဝင်ပြီး ၁၉၉၄ ခုနှစ်တွင် ငွေစာရင်းအရာရှိအဖြစ်နှင့် အငြိမ်းစားယူသည်။ ၁၉၈၅ ခုနှစ်တွင် သည်းဦးပန်းမဂ္ဂဇင်း အယ်ဒီတာအဖွဲ့ဝင်၊ ၁၉၈၈ ခုနှစ်တွင် အထောက်တော်လှအောင်၏ သတင်း မဂ္ဂဇင်းတွင် ဒုတိယ အယ်ဒီတာချုပ် တာဝန်များ ထမ်းဆောင်ခဲ့သည်။ 

## မြန်မာဘာသာသို့ ပြန်ဆိုခဲ့သည့် စာအုပ်များ 
အောက်ပါစာအုပ်များကို မြန်မာဘာသာသို့ ပြန်ဆိုခဲ့သည်။ 

## ကိုးကား 
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:အမျိုးသားစာပေဆုရှင်များ
ကဏ္ဍ:မြန်မာ စာရေးဆရာများ
စည်သူအောင်

**စည်သူအောင်** (၁၉၉၆ နိုဝင်ဘာ ၁၆ ရက်ဖွား) သည် မြန်မာနိုင်ငံမှ ကွင်းလယ်ဘောလုံးကစားသမားတစ်ဦး ဖြစ်သည်။ ၂၀၀၉ ခုနှစ်မှ ၂၀၁၃ ခုနှစ်အထိ ရန်ကုန်ယူနိုက်တက်ဘောလုံးအကယ်ဒမီကျောင်းတွင် ပညာသင်ယူခဲ့သည်။ ၂၀၁၃ ၌ အသက် ၁၆ နှစ်ပြည့်ပြီး ရန်ကုန်ယူနိုက်တက် ဘောလုံးအသင်းတွင် စတင်ကစားခွင့်ရရှိခဲ့သည်။ ၂၀၁၄ ခုနှစ်မှစ၍ ရတနာပုံ ဘောလုံးအသင်းသို့ ပြောင်းရွှေ့ခဲ့ပြီး လက်ရှိတွင် မြန်မာအမျိုးသား ဘောလုံးအသင်းနှင့် ရတနာပုံ ဘောလုံးအသင်းတွင် ကစားနေပါသည်။

၂၀၁၄ ဇွန်လတွင် စည်သူအောင်သည် ရတနာပုံ ဘောလုံးအသင်းနှင့် စာချုပ်ချုပ်ဆိုခဲ့ပြီး ၁၈ လအတွင်း ရန်ကုန်ယူနိုက်တက် ဘောလုံးအသင်း၏ တတိယမြောက်ကစားသမား ဖြစ်ခဲ့သည်။စည်သူအောင်သည်ယခုမြန်မာ့လက်ရွှေးစင်အသင်းမှအနားယူခဲ့ပြီးဖြစ်သည်။

## မြန်မာယူ၂၃ အသင်းခေါင်းဆောင်စည်သူအောင်
စည်သူအောင်ကို ၁၉၉၆ ခုနှစ်၊ နိုဝင်ဘာ ၁၆ ရက်နေ့မှာ အဖ ဦးမြင့်စိုး၊ အမိ ဒေါ်မြင့်ကြည်တို့က မွေးဖွားခဲ့သည်။ တစ်ဦးတည်းသောသားဖြစ်ပြီး ရန်ကုန်မြို့၌ မွေးဖွားခဲ့သည်။ မိဘများမှာ 
ပရိဘောဂလုပ်ငန်းလုပ်ကိုင်ကြသည်။ အသက် ၁၃ နှစ်အရွယ်တွင် ရန်ကုန်ယူနိုက်တက်လူငယ်အသင်း၌ စကစားခဲ့သည်။ ၂၀၁၂ ခုနှစ်မှာ အသက် ၁၆ နှစ်ပြည့်ပြီး ဘောလုံးပညာနဲ့ စတင်အသက်မွေးခဲ့သည်။ အရပ်အမြင့် ၁၆၇ စင်တီမီတာ (၅ ပေ ၅ လက်မခွဲ) ဖြစ်ပြီး လက်ရှိရတနာပုံအသင်း၏ ကွင်းလယ်ဖန်တီးရှင်ကစားသမားဖြစ်သည်။
ရန်ကုန်ယူနိုက်တက်အသင်း၏ လူငယ်ကစားသမားဟောင်းတစ်ဦးဖြစ်ပြီး ၂၀၁၄ ခုနှစ် မြန်မာနေရှင်နယ်လိဂ်ဘောလုံးပြိုင်ပွဲ ဒုတိယရာသီဝက်မှာ ရတနာပုံအသင်းကို ပြောင်းရွှေ့ခဲ့သည်။

၂၀၁၃ခုနှစ်က အင်ဒိုနီးရှားနိုင်ငံမှာ ကျင်းပခဲ့တဲ့ AFF ဘောလုံးပြိုင်ပွဲကို ယှဉ်ပြိုင်ရန် မြန်မာယူ-၁၉ လက်ရွေးစင်အဖြစ်လည်းကောင်း၊ ၂၀၁၃ ခုနှစ်နေပြည်တော်ဆီးဂိမ်းတွင် မြန်မာယူ-၂၃ လက်ရွေးစင်အဖြစ်လည်းကောင်း၊ ၂၀၁၅ 
စင်ကာပူဆီးဂိမ်းတွင် မြန်မာယူ-၂၃ လက်ရွေးစင်အဖြစ် ထပ်မံ ရွေးချယ်ခံခဲ့ရသည်။ ၂၀၁၅ ဆီးဂိမ်းတွင် ယူ-၂၃ လက်ရွေးစင်အသင်းလိုက်အနေနဲ့ ငွေတံဆိပ်ဆုရရှိခဲ့သလို၊  ဂိုးအများဆုံးဆုရှင်အဖြစ် ထိုင်း အသင်း မှ Chananan Pombuppha၊ ဗီယက်နမ်အသင်းမှ Vo Huy Toan တို့နှင့်အတူ ပူးတွဲ ရပ်တည်နိုင်ခဲ့ပါတယ်။ စည်သူအောင်အနေနဲ့ စင်ကာပူဆီးဂိမ်းပြိုင်ပွဲအတွင်းမှာ အင်ဒိုနီးရှားအသင်းကို ၂ ဂိုး၊ ဖိလစ်ပိုင်အသင်းကို ၁ ဂိုး၊ 
ကမ္ဘောဒီးယားအသင်းကို ၁ ဂိုး၊ ဗီယက်နမ်အသင်းကို ၁ ဂိုး စုစုပေါင်း သွင်းဂိုး ၅ ဂိုးသွင်းယူခဲ့ကာ ပြိုင်ပွဲတစ်လျောက်တွင် ဂိုးသွင်းအများဆုံး ကစားသမားတစ်ဦးဖြစ်ခဲ့သည်။ မြန်မာ့လက်ရွေးစင်အဖြစ် ၂၀၁၄ ခုနှစ် ဖိလစ်ပိုင်နိုင်ငံက အိမ်ရှင်အဖြစ် လက်ခံကျင်းပခဲ့တဲ့ AFF Peace Cup ဘောလုံးပြိုင်ပွဲကိုလည်း ယှဉ်ပြိုင်ကစားထားခဲ့ပြီးဆုဖလားရရှိခဲ့သော မြန်မာလက်ရွေးစင် ကစားသမား တယောက်လည်း ဖြစ်ပါတယ်။ ၂၀၁၂၊ ၂၀၁၃၊ ၂၀၁၄ ခုနှစ် AFC ဘောလုံးပြိုင်ပွဲကို ရန်ကုန်ယူနိုက်တက်အသင်းကစားသမားအဖြစ်၎င်း၊ ၂၀၁၅ ခုနှစ် AFC ပြိုင်ပွဲကိုတော့ ရတနာပုံအသင်း ၏ ကစားသမားတစ်ဦးအဖြစ်၎င်း ကစားထားသူဖြစ်သည်။ ပြည်တွင်းအောင်မြင်မှုအနေနဲ့ မြန်မာနေရှင်နယ်လိဂ်ကို ၆ ကြိမ်ရရှိဖူးပြီး ရန်ကုန်ယူနိုက်တက်နှင့် ၂၀၁၁, ၂၀၁၂, ၂၀၁၃ခုနှစ်မှာသုံးကြိမ်၊ ရတနာပုံအသင်း နှင့် ၂၀၁၄၊ ၂၀၁၆ တွင်နှစ်ကြိမ်၊ ရှမ်းအသင်းနှင့် ၂၀၂၂ တွင်တစ်ကြိမ်ရရှိထားသည် ။
သွင်းဂိုးတွေအနေနဲ့ကတော့ မြန်မာယူ-၁၉ အဆင့်မှာ ၅ ပွဲကစား ၁ ဂိုး သွင်းယူထားခဲ့ပြီး၊ မြန်မာယူ-၂၃ အဆင့်မှာ ၁၂ ပွဲကစား ၅ ဂိုး သွင်းယူထားခဲ့ပါတယ်။ 
ကမ္ဘာဘောလုံးအဖွဲ့ချုပ်အသိအမှတ်ပြုပွဲ ၁၁ ပွဲကစားထားပြီး၊ ၃ ဂိုး သွင်းယူထားပါတယ်။ (၂၀၁၇-၀၃-၂၁) နေ့အင်ဒိုနီးရှားနဲ့ချစ်ကြည်ရေးပွဲမှာ ၁ ဂိုးသွင်းယူထားပြီး(၂၀၁၇-၀၆-၁၃) နေ့အာရှဖလား ၂၀၁၉ 
အတွက်မကာအိုနဲ့ပွဲမှာ ၂ ဂိုး သွင်းယူခဲ့သည်။

## ကိုးကား
မော်လမြိုင်ပညာရေးကောလိပ်

**မော်လမြိုင် ပညာရေးဒီဂရီကောလိပ်**  () သည် မွန်ပြည်နယ်၊ မော်လမြိုင်မြို့တွင် တည်ရှိသော ပညာရေး ဒီဂရီကောလိပ်တစ်ခု ဖြစ်သည်။

## သမိုင်းကြောင်း
၁၈၈၁ ခုတွင် ဆရာအတတ်သင်တန်းကို အမျိုးသမီးများအတွက် မော်တင်လိန်းကျောင်း (ယခု အထက(၆)မော်လမြိုင်) နှင့် အမျိုးသားများအတွက် မော်လမြိုင်အစိုးရအထက်တန်းကျောင်း (ယခု အထက(၁)မော်လမြိုင်) တို့တွင် ဖွင့်ခဲ့သည်။ ၁၉၄၂ ဂျပန်ဝင်သည်နောက် ကျောင်းများပိတ်သွားရာ ၁၉၅၃ ခု၊ ဇွန်လ ၁ ရက်တွင် အေဘီအမ်ကျောင်း (အထက(၃)မော်လမြိုင်) ၌ ပြန်စသည်။ ၁၉၅၄ ခုတွင် ဘတ္ထရီပွိုင့်၌ မီးလောင်ပြီးနောက် ၎င်းမီးလောင်ပြင်၌ ကျောင်းဆောက်သည်။ ၁၉၆၁ ခုတွင် အကျယ်အဝန်း ၁၅.၈၄၁ ကျယ်ဝန်းသော ယခုတည်နေရာ စဖွင့်သည်။၂၀၂၀ပြည့်နှစ် ဩဂုတ်လ ၃၁ရက်နေ့တွင် မော်လမြိုင်ပညာရေးကောလိပ်အပါအဝင် ပညာရေးကောလိပ် (၂၅) ကျောင်းအား ၄ နှစ်သင် ဒီဂရီကောလိပ်များအဖြစ် အဆင့်တိုးမြှင့်ခဲ့သည်။

*၁၉၅၃    −     ဆရာအတတ်သင်ကျောင်း
*၁၉၆၇   −     ဆရာအတတ်သင်သိပ္ပံ
*၁၉၉၈ နိုဝင်ဘာ ၂၇   − ပညာရေးကောလိပ်
*၂၀၂၀ ဩဂုတ် ၃၁ - ပညာရေးဒီဂရီကောလိပ်

## သင်တန်းအမျိုးအစား
# လုပ်ငန်းခွင်အကြိုဆရာအတတ်ပညာ ဒီပလိုမာသင်တန်း ပထမနှစ်
# လုပ်ငန်းခွင်အကြိုဆရာအတတ်ပညာ ဒီပလိုမာသင်တန်း ဒုတိယနှစ်
# လုပ်ငန်းခွင်အကြိုမူလတန်း ဆရာအတတ်ပညာသင်တန်း
# အလယ်တန်းဆရာအတတ်စာပေးစာယူ ၁ နှစ်သင်တန်း
# B.A(Education), B.Sc (Education) ၄နှစ်သင်တန်း
# ပညာရေးဘွဲ့စာပေးစာယူ နှစ်နှစ်သင်တန်း

## ကျောင်းအုပ်များ 
## ကိုးကား
ပိုးဟပ်

ပိုးဟတ်ကြောင့် မည့်သည့် ရောဂါများ ရတတ်ပါသလဲ။
ကမ္ဘာမှာ ပိုးဟပ် ဖြစ်လာတာ နှစ်သန်းပေါင်း ၂၉၅-၄၅၄ ရှိပေမဲ့ သူတို့ အသွင်သဏ္ဌာန်က ပြောင်းသွားတယ်လို့ မရှိဘူး။ မျောက်လိုကနေ လူဆိုတာ ဖြစ်လာတယ်။ ပိုးဟပ် အမျိုးအစား များတယ်။ ဩစတေးလျမျိုးက ၉ cm ရှည်ပြီး၊ ၃ဝ grams လေးတယ်။ ၃ မီလီမီတာလောက်သာ ပုရွက်ဆိတ် သာသာ ရှည်တဲ့ မြောက်အမေရိကန်မျိုးက အသေးဆုံး ဖြစ်တယ်။ အတောင် အကားဆုံးက တောင်အမေရိကန်မျိုး ရ လက္မ အထိ ရှိတယ်။ Hissing noise, Chirping noise လို အသံ ထွက်နိုင်တယ်။ အဆူညံဆုံးက Madagascar က ပိုးဟပ်တွေဘဲ။

အဆုပ်ဆိုတာ မပါဘူး။ အမက တသက်မှာ တခါသာ မိတ်လိုက်ပြီး၊ ၈ ဥအုတယ်။ ညမှာသာ လှုတ်ရှားကြတယ်။ ပူတာ စိုတာ ကြိုက်တယ်။ ခြောက်တဲ့နေရာ ကြိုက်တဲ့ အကောင်လဲ ရှိပါတယ်။

ပိုးဟပ်တွေနဲ့ ဆက်စပ်နေတဲ့ ရောဂါ ခန့်မှန်းခြေ ရောဂါ အမျိုးပေါင်း ၅ဝ လောက်ရှိနိုင်တယ်လို့ Terminix International က ပိုးမွှားပညာရှင် Stoy Hedges က ပြောထားတယ်။ Auburn University က entomology လက်ထောက်ပါမောက္ခ Dr. Xing Ping Hu ပြောတာက ရောဂါတွေ သယ်ဆောင် ပေးနေတာ သေခြာတယ်။ ဗက်တီးရီးယား ၃၂ မျိုး (Salmonella, Staphylococcus, Streptococcus)၊ (ဖန်းဂတ်) လို ၁၇ မျိုး၊ (ပရိုတိုဇိုးဝါး) ၃ မျိုး၊ (ဗိုင်းရပ်စ်) ၂ မျိုးပါတယ်။ ရောဂါတွေက အဆိုးကြီးတွေတော့ မဟုတ်ပါ။ ကူးစက်ရင်တော့ မြန်တယ်။

ရောဂါတွေကတော့ Dysentery ဝမ်းကိုက်၊ Typhoid တိုက်ဖွိုက်၊ Poliomyelitis သူငယ်နာ-အကြောသေ၊ Diarrhea, Gastroenteritis အစာလမ်းရောင်-ဝမ်းပျက်၊ Food poisoning အစာဆိပ်သင့်၊ TB တီဘီ၊ Cholera ကာလဝမ်း၊ Leprosy အနာကြီး၊ Hepatitis အသဲရောင်၊ Bubonic plague အကြိတ်-ပလိပ်၊ Urinary ဆီးလမ်းပိုးဝင်ခြင်း၊ သိသာတာက Allergic (အလာဂျီ) နဲ့ Asthma ပန်းနာလူနာ ၅ဝ% က ဒီအကောင်နဲ့ မတည့်ဘူး။

ခြင်တွေ မှက်တွေလိုတော့ ရောဂါပိုးတွေကို သူတို့ကနေ တိုက်ရိုက် သယ်ပို့ပြီး လူတွေကို ကူးစက်စေတာတော့ မဟုတ်ပါ။ ဒီအကောင်တွေက ညစ်ပတ်တဲ့၊ မသန့်တဲ့ နေရာတွေလဲ လျှောက်သွားနေတာမို့ သူတို့ကိုယ်မှာ မလိုလားအပ်တာတွေ ပေကျံနေတယ်။ အစားအသောက်တွေကို ပိုးဟပ်ရဲ့ သွားရည်၊ မစင်တွေကနေ မသန့်တာတွေ ကူးစက်ပေလာစေတယ်။

ပိုးဟပ်ကို လူတွေ မကြိုက်ကြ၊ မခံနိုင်ကြတာက Smell ဆိုးဝါးလွန်းတဲ့အနံ့ ဖြစ်မယ်။ ဆိုးတဲ့ အနံ့က သူတို့ရဲ့ Antenna နှာမောင်းလို နေရာက လာတာပါ။

ပိုးဟပ်တွေက အသက်ပြင်းတယ် ပြောရမယ်၊ သူတို့ သက်တမ်း ၁ နှစ်သာ ရှိပေမဲ့ ရေမသောက်ဘဲ ၂ ပါတ်၊ စားစရာမရှိဘဲ ၁-၃ လ အထိ ရှင်နိုင်တယ်။ ခေါင်းပြတ် ဩားတာတောင် ၁ ပါတ်ကြာ အသက်ရှင်နေနိုင်တယ်။ ဓာတ်ရောင်ခြည်ကို အတော် ခံနိုင်တယ်။ အနုမြူစစ်ပွဲ ဖြစ်ရင် လူတွေသေပြီး၊ ဒီအကောင်တွေ ကျန်နေမယ်တဲ့။ Fruit fly တွေလောက်တော့ မခံနိုင်ပါ။
ဆွေမင်း(ဓနုဖြူ)

ကာတွန်း ဆွေမင်း (ဓနုဖြူ) ကလောင်နာမည်ဖြင့် မြိုင်ရာဇာ တွတ်ပီ ကာတွန်းဇာတ်ကောင်ကို ဖန်တီးခဲ့သူ ကာတွန်းဆရာ ဦးခင်မောင်မြင့်ကိုဖခင် ဦးတင်ရွှေ မိခင်ဒေါ်သန်းခင်တို့က ၁၉၅၇ ခုနှစ်၊အောက်တိုဘာ၂၂ ရက်နေ့တွင် ဓနုဖြူမြို့၌ မွေးဖွားသည်။
မူလတန်းပညာကို ရွှေကူမူလတန်းကျောင်းနှင့်ရေတွင်းကုန်း မူလတန်းကျောင်းတို့တွင်လည်းကောင်း အလယ်တန်းပညာကို ရွှေကူအလယ်တန်း ကျောင်းတွင်လည်းကောင်း၊အထက်တန်းပညာကို ဓနုဖြူအထက် တန်းကျောင်းတွင်လည်းကောင်း သင်ယူသည်။
ငယ်စဉ်တည်းက စာရေးစာဖတ်ခြင်းနှင့် ကာတွန်းရုပ်များရေးခြစ်ခြင်းကို ဝါသနာပါသည်။
နဝမတန်းကျောင်းသားဘဝတွင် သောကြာစာစောင်နှင့် အခြားမဂ္ဂဇင်းများ၌ ကလောင်နာမည် မောင်မောင်ဆွေမင်း (ဓနုဖြူ)ဖြင့်ရေးသားသည်။
၁၉၇၇ခုနှစ်မှ ၁၉၈၀ ပြည့်နှစ်အထိ ရန်ကုန်ပန်းချီပန်းပုကျောင်းတွင် ပန်းချီပညာသင်ယူသည်။

## မြိုင်ရာဇာတွတ်ပီ 
ပန်းချီပန်းပု ကျောင်းဆင်းပြီးနောက် စာပေလောကသို့ ဝင်ရောက်သည်။ ၁၉၈၆ခုနှစ်မှစ၍ မြိုင်ရာဇာတွတ်ပီ ဇာတ်ကောင်ကို ရွှေသွေးဂျာနယ်တွင် စတင်ရေးဆွဲသည်။
၁၉၈၈ခုနှစ်မှစ၍ မြိုင်ရာဇာတွတ်ပီ ဇာတ်ကောင်ဖြင့် လုံးချင်းကာတွန်းစာအုပ်များ ရေးဆွဲထုတ်ဝေသည်။ 

'**တွတ်ပီ**' သည် မြန်မာစာရေးဆရာကြီး ဆွေမင်းဓနုဖြူ ၏ ထင်ရှားသော စိတ်ကူးယဉ်ဝတ္ထုတစ်ပုဒ်ဖြစ်သည်။ ဝတ္ထု၏အဓိကဇာတ်ကောင်ဖြစ်သော “တွတ်ပီ” သည် လူ့ဘောင်၏သဘာဝနှင့် စိတ်ဓာတ်တရားများကို ကိုယ်စားပြုဖော်ပြထားပြီး၊ စွန့်စားမှုများအတွင်းမှ လူ့အသိဉာဏ်၊ ယုံကြည်မှုများနှင့် ဘဝအပေါ်ရင်ဆိုင်ဆောင်ရွက်ရသော အကြောင်းအရာများကို လှုပ်လှုပ်ရှားရှားဖော်ပြသည်။

ဇာတ်လမ်းတွင် စိတ်ကူးယဉ်နှင့် တကယ့်ဘဝအဖြစ်မှန်တို့ကို ရောစပ်ထားပြီး၊ သက်ဝင်သက်ရှိများနှင့် လူ့သဘာဝကို နက်နက်ရှိုင်းရှိုင်း သုံးသပ်ဖော်ပြထားသည်။ “တွတ်ပီ” သည် မူရင်းသဘောတရားများ၊ ရိုးရာယုံကြည်မှုများနှင့် လူ့စိတ်ပေါ်မူတည်သည့် သီအိုရီများကို လျှောက်လှမ်းဖော်ထုတ်သည့် ဝတ္ထုတစ်ပုဒ်ဖြစ်သည်။

ဆရာ ဆွေမင်းဓနုဖြူ ၏ စာဖွဲ့နည်းပညာအထူးကျွမ်းကျင်မှုနှင့် အတွေးအမြင်နက်ရှိုင်းမှုကြောင့် “တွတ်ပီ” သည် မြန်မာစာပေအတွင်းတွင် အထင်ကရ စာပေအလုပ်ရဲ့တစ်စိတ်တစ်ပိုင်းအဖြစ် ကုသိုလ်ယူခံထားရသည်။ စာဖတ်သူအား စိတ်ကူးယဉ်အသစ်အသစ်များနှင့် ယုံကြည်မှုအပေါ် ပြန်လည်စဉ်းစားစေသည့် ဝတ္ထုတစ်ပုဒ်လည်း ဖြစ်သည်။

## တတိုင်းမွှေးဂျာနယ်
၁၉၉၇ခုနှစ်မှစ၍ တတိုင်းမွှေးဂျာနယ်ကို အယ်ဒီတာချုပ်အဖြစ် တာဝန်ယူထုတ်ဝေသည်။ မြိုင်ရာဇာတွတ်ပီဇာတ်ကောင်သည် နိုင်ငံတစ်ဝန်းမသိသူ မရှိသလောက် ပေါက်ရောက် အောင်မြင်သည်။

## သောကြာစာစောင်
သောကြာစာစောင်တွင် လည်းအမှုဆောင်အယ်ဒီတာအဖြစ် တာဝန်ယူဆောင်ရွက်ပြီး ဘဝတစ်ခုအမှတ်တရ အမည်ရှိ ဆောင်းပါးစာစုများကိုလစဉ်ရေးသားသည်။ အခြားမဂ္ဂဇင်း ဂျာနယ်များတွင်လည်းဆောင်းပါးများရေးသားသည်။

## ထုတ်ဝေခဲ့သော ဆောင်းပါး
၂၀၀၃ခုနှစ်တွင် ဘဝတစ်ခုအမှတ်တရအမည်ရှိ ဆောင်းပါးစာစုများကို စုစည်းပြီးစာအုပ်ထုတ်ဝေသည်။ 

## ကာတွန်းဗီစီဒီ
ထို့ပြင်မကွယ်လွန်မီ မြိုင်ရာဇာတွတ်ပီ ကာတွန်းဗီစီဒီကို ဖန်တီးထုတ်လုပ်ခဲ့သည်။

ကာတွန်းဆွေမင်း (ဓနုဖြူ)သည် ၂၀၀၅ခုနှစ် နိုဝင်ဘာ၁၁ ရက်နေ့ညတွင် ရန်ကုန်မြို့၌ ကွယ်လွန်သည်။ ကွယ်လွန်ချိန်တွင် ဇနီးဒေါ်မို့မို့ဆန်းနှင့် သမီးနှစ်ဦး သားတစ်ဦးကျန်ရစ်သည်။

## ကိုးကား
အင်ကြင်း (သံတူကြောင်းကွဲ)

## အပင် 
* အင်ကြင်းပင်

## နေရာဒေသ 
*အင်ကြင်းကွင်း - ရန်ကုန်မြောက်ပိုင်းခရိုင်၊ လှည်းကူးမြို့နယ်ရှိ အင်ကြင်းကွင်းရွာ
*အင်ကြင်းကုန်း - ရန်ကုန်မြောက်ပိုင်းခရိုင်၊ မှော်ဘီမြို့နယ်ရှိ အင်ကြင်းကုန်းရွာ
*အင်ကြင်းရွာ - ရခိုင်ပြည်နယ်၊ စစ်တွေခရိုင်၊ မြေပုံမြို့နယ်ရှိ အင်ကြင်းရွာ
*အင်ကြင်းရွာ၊ စညှင်း - ရခိုင်ပြည်နယ်၊ စစ်တွေခရိုင်၊ မြေပုံမြို့နယ်ရှိ အင်ကြင်းရွာ
ပဲအီကြာ

ပဲအီကြာသည် အီကြာ‌ကွေးနှင့်ပဲပြုတ် ရောနှောထားသည့် အစားအစာတစ်မျိုးဖြစ်သည်။ လဘက်ရည်ဆိုင်များတွင် ရောင်းချသည့် အစားအစာတစ်မျိုးဖြစ်သည်။ ပဲနံပြား၊ ပဲပလာတာတို့နှင့်အတူ ပဲအီကြာသည် ကျော်ကြားသည်။

ကဏ္ဍ:မြန်မာ အစားအသောက်
အန့်ထ် အဲဘီ

**အန့်ထ် အဲဘီ** () (23 January 1840 – 14 January 1905) သည် ဂျာမန်လူမျိုး၊ ရူပဗေဒပညာရှင်ဖြစ်သည်။ သူသည် အဏုကြည့်မှန်ပြောင်း၊ နက္ခတ္တမှန်ပြောင်း စသည့် အလင်းပစ္စည်းထည်များနှင့်သက်ဆိုင်သောလုပ်ငန်းတွင် လုပ်ဆောင်ပေးခဲ့သည်။

## ကိုးကား
အသုံးချသင်္ချာ

သင်္ချာလောက၏ ပြင်ပဖြစ်သော သိပ္ပံပညာရပ်များ၊ အင်ဂျင်နီယာ ပညာရပ်များ၊ စီးပွားရေးလောက၊ ကွန်ပျူတာသိပ္ပံနှင့် စက်မှုကုန်ထုတ်လုပ်ငန်းများ အစရှိသည့် နယ်ပယ်များတွင် အသုံးချရန်၊ ၎င်း နယ်ပယ်တို့ရှိ မေးခွန်းပြဿနာများကို အဖြေထုတ်ရန် အဓိက ရည်ရွယ်၍ သုတေသနပြုသည့် သင်္ချာဘာသာရပ်ကို **အသုံးချသင်္ချာ** (applied mathematics) ဟု ခေါ်သည်။

သင်္ချာတွင် ပညာရပ်နယ်ပယ်များခွဲခြားရာ၌ မိရိုးဖလာ ခွဲခြားပုံခွဲခြားနည်းတစ်မျိုးမှာ သင်္ချာသန့်သန့် (pure mathematics) နှင့် အသုံးချသင်္ချာ ဟူ၍ ခွဲခြားခြင်းဖြစ်သည်။ ဤသို့ခွဲခြားရာတွင် သင်္ချာသန့်သန့်နှင့် အသုံးချသင်္ချာကြားရှိ နယ်နိမိတ်မှာ ရှင်းလင်းပြတ်သားခြင်းမရှိကြောင်း သတိပြုသင့်၏။ သင်္ချာသန့်သန့်ကိစ္စအနေဖြင့် သုတေသနပြု တွေ့ရှိထားသည့် ရလဒ်များသည် နောင်တွင် (တခါတရံ ရာစုနှစ်နှင့်ချီ၍ ကြာမြင့်ပြီးနောက်) လက်တွေ့ကမ္ဘာတွင် လွန်စွာအသုံးကျလာခြင်းများ ရှိသကဲ့သို့၊ လက်တွေ့အသုံးချရန် အသုံးချသင်္ချာအနေဖြင့် စတင်စူးစမ်းသော ကိစ္စအချို့တွင် လုံလောက်သော သဘောတရားအခြေခံ မရှိသေးကြောင်း တွေ့ရှိရ၍ သင်္ချာသန့်သန့်ကိစ္စရပ်အဖြစ် ပြောင်းလဲသုတေသနပြုရသည်များလည်း ရှိလေသည်။
တောင်ငူ (သံတူကြောင်းကွဲ)

## နေရာဒေသ 
*တောင်ငူခရိုင်
*တောင်ငူမြို့
*တောင်ငူရွာ - ရခိုင်ပြည်နယ်၊ ကျောက်ဖြူမြို့နယ်
*တောင်ငူရွာ၊ ရေမျက် - ရခိုင်ပြည်နယ်၊ ကျောက်ဖြူမြို့နယ်
*တောင်ငူလေတပ်စခန်း ဌာနချုပ်

## သမိုင်းကြောင်း 
*တောင်ငူခေတ်
*တောင်ငူ-ဟံသာဝတီခေတ်
*တောင်ငူမင်းဆက်
*တောင်ငူရှင်မင်းခေါင်
*တောင်ငူမင်းခေါင်
*တောင်ငူနဝဒေး

## တက္ကသိုလ်များ 
*တောင်ငူ ကွန်ပျူတာတက္ကသိုလ်
*တောင်ငူ နည်းပညာ တက္ကသိုလ်
*တောင်ငူပညာရေးကောလိပ်
*တောင်ငူတက္ကသိုလ်

## အစားအသောက် 
*တောင်ငူ မုန့်ဟင်းခါး
D.O. (အဆိုတော်)

**D.O** (디오) ဟု လူသိများသော တောင်ကိုရီးယား အဆိုတော်၊ သရုပ်ဆောင် ဒိုဂယောင်းဆူ  (도경수)  ၁၉၉၃ ခုနှစ် ဇန်နဝါရီလ ၁၂ရက် တွင်မွေးဖွားခဲ့သည်။ သူသည် တောင်ကိုရီးယား-တရုတ် ယောက်ျားလေးအဆိုတော်အဖွဲ့ EXO မှ အဓိကအဆိုတော်တစ်ဦးဖြစ်သည်။ 

## အစောပိုင်းဘဝ
ဒိုဂယောင်းဆူကို   ဂိုယန်း၊ ဂိုယန်းဂျီ ပရိုဗင့်၊ ကိုရီယားသမ္မတနိုင်ငံ တွင် ဇန်နဝါရီ ၁၂ ရက် ၁၉၉၃ ခုနှစ်တွင် မွေးဖွားသည်။ သူသည် ဂိုယန်-ပြုံစန်း မူလတန်းကျောင်း၊ ဘတ်ရှင်း အလယ်တန်းကျောင်း၊ ဘစ်ဆောက် အထက်တန်းကျောင်းတွင် ပညာသင်ကြားခဲ့သည်။   သူတွင် ဒိုဆွန်စိုး ဟုသော အကိုတစ်ယောက်ရှိပြီး သူထက် ၃ နှစ်ပိုကြီးသည်။  သူသည်  BTOB အဖွဲ့မှ အဖွဲဝင် လင်မ်ဟွန်ဆစ်နဲ့ တစ်ကျောင်းတည်း တက်ခဲ့ကြသည်။

၂၀၁၀ ခုနှစ်တွင် သူသည် ဒေသတွင်းအဆိုပြိုင်ပွဲတွင် အနိုင်ရရှိပြီး   S.M.Entertainment  ၏ အဆိုပြိုင်ပွဲဝင်ရောက်ရန် မှတ်ချက်ပေးခံခဲ့ရသည်။ နောက်ပိုင်းတွင် အထက်တန်းကျောင်း၏ နောက်ဆုံး ၂ နှစ်အတွင်း သူသည် S.M.Entertainment ၏ သင်တန်းသားတစ်ယောက် ဖြစ်လာခဲ့သည်။ သူသည်  S.M. အဆိုပြိုင်ပွဲ၌  Na Yoon-kwon ၏ "Anticipation" နှင့်  Brown Eyed Soul ၏ "My Story" သီချင်းများကို သီဆို၍ ပြိုင်ပွဲဝင်ခဲ့သည်။

ဒိုဂယောင်းဆူသည် ၂၀၁၄ ခုနှစ်တွင် ပါဝင် သရုပ်ဆောင်ခဲ့သော သရုပ်ဆောင် အယောက် ၄၀ လောက်ထဲတွင်  ဝေဖန်ရေးသမားများက နံပါတ် ၁ နေရာ ပေးခဲ့ကြသည်။ ဇွန်လ ၂၂ ရက်နေ့တွင် KBS ရုပ်သံလှိုင်းမှ တနင်္လာနေ့နှင့် အင်္ဂါနေ့တွင် ထုတ်လွင့်ပြသသော *Hello Monster* ရုပ်သံဇာတ်လမ်းတွဲတွင် ပါဝင် သရုပ်ဆောင်ခဲ့သည်။ ထိုရုပ်သံဇာတ်လမ်းတွဲတွင် သူသည် သွေးအေး စိတ္တဇဝေဒနာရှင် အဖြစ် သရုပ်ဆောင်ခဲ့သည်။ သူ၏ သရုပ်ဆောင်မှုများသည် ကြည့်ရှုသူပရိက်သတ်၏ အားပေးမှုများစွာနှင့် အင်တာနက် အသုံးပြုသူများစွာ၏ ချီးမွမ်းခြင်းကို ခံခဲရသည်။  

## ရုပ်ရှင်မှတ်တမ်း 
### TV ရုပ်သံဇာတ်လမ်းတွဲများ 
### ရုပ်ရှင် 
### အခြားရှိုးပွဲများ 
## တေးဂီတမှတ်တမ်း 
### ပူပေါင်းသီဆိုခြင်းနှင့် သီချင်းစပ်ဆိုခြင်း 
## ဆုများနှင့် ဇကာတင်စာရင်း 
## ပြင်ပလင့်များ 
* EXO's official Korean website 
* EXO-K's official Korean website 
* EXO's official Japanese website

## ကိုးကား 
ကဏ္ဍ:တောင်ကိုရီးယား အမျိုးသား ရုပ်ရှင်သရုပ်ဆောင်များ
ကဏ္ဍ:တောင်ကိုရီးယား အမျိုးသား အဆိုတော်များ
နှုတ်ခမ်းဖြူသမင်

နှုတ်ခမ်းဖြူသမင် (white-lipped deer) ၏ သိပ္ပံအမည်မှာ ဇာဗောစကီးယမ် အယ်လ်ဘီရိုစထရစ် ဖြစ်သည်။

နှုတ်ခမ်းဖြူသမင်သည် တိဘက်ကုန်းပြင်မြင့်အရှေ့ပိုင်း၏ အမြင့်ပိုင်းမြက်ခင်းပြင်များတွင်တွေ့ရသော သမင်မျိုးစိတ်တစ် မျိုး ဖြစ်သည်။ သိုရိုးလ်သမင် (Thorold's deer)ဟုလည်း ခေါ်တွင်သည်။ ယင်းသမင်များကို တရုတ်ဘာသာစကားဖြင့် ဘိုင်ချွမ်လု ဟု ခေါ်သည်။ တိဘက်အမည်သည် နှုတ်သီးပတ်ပတ်လည်တွင် အဖြူကွက်များရှိခြင်းကို ရည်ညွှန်းခြင်း ဖြစ်သည်။ အနီးစပ် ဆုံးသော သက်ရှိဆွေမျိုးများမှာ သမင်နီ၊ အဲလ့်ခ်သမင်နှင့် ဆီကာသမင်တို့ဖြစ်လေသည်။ 

နှုတ်ခမ်းဖြူသမင်များသည် တိဘက်အရှေ့ပိုင်းနှင့် တရုတ်ပြည်၊ ကျင်ဟိုင်းပြည်နယ်တို့ရှိ တိဘက်ကုန်းပြင်မြင့်ဒေသ၏ မြင့်မားသော အအေးပိုင်းမြက်ခင်းပြင်များတွင် နေထိုင်ကျက်စားကြသည်။ ဤသမင်များသည် ဗဟိုအာရှသမင်နီ၏ မျိုးစိတ်ကွဲတစ်မျိုးဖြစ်သော ရှိုးသမင်နည်းတူ သဘာဝဂေဟကွက်လပ်ကို ဖြည့်ဆည်းပေးလေသည်။ ဤသမင်မျိုးစိတ်ကို ၁၈၈၃ခုနှစ်တွင် နီကိုလိုင် ဇာဗောစကီးရ်က ပထမဦးစွာ မှတ်တမ်းတင်ခဲ့သည်။ ပထမဦးဆုံးနမူနာများကို ဒဗလျူ ဂျီ သိုရိုးလ်က ရယူခဲ့သည်။ နှုတ်ခမ်းဖြူသမင်ကောင်ရေတစ်ရာ ခန့်ကို တိရစ္ဆာန်ဥယျာဉ်များတွင် မွေးမြူပြသထားပြီး သဘာဝတောရိုင်းအတွင်းတွင် ကောင်ရေငါးသောင်းမှ တစ်သိန်းခန့် ရှိလေသည်။

## အမည်ရင်းမြစ်
ဤသမင်မျိုးစိတ်ကို နီကိုလိုင် ဇာဗောစကီးရ်က ၁၈၈၃ခုနှစ်တွင် ပထမဦးဆုံးသတိပြုမိခဲ့သည်။ သို့သော်လည်း ပထမဆုံးနမူနာရယူပေးခဲ့သော ဒဗလျူဂျီ သိုရိုးလ်ကို ဂုဏ်ပြု၍ သိုရိုးလ်သမင်ဟု အမည်ပေးခဲ့သည်။ သို့သော်လည်း မျိုးရင်းအမည်ကိုမူ ဇာဗောစကီးရ်ကိုကိုယ်စားပြု၍ ဇာဗောစကီးယမ်ဟု အမည်ပေးခဲ့သည်။ သိပ္ပံအမည်ဖြစ်သော အယ်လ် ဘီရော့ထရစ်သည် လက်တင်ဝေါဟာရများဖြစ်သော “အဖြူရောင်”ဟု အဓိပ္ပာယ်ရသည့် “အယ်လ်ဘက်” နှင့် “နှာတံ”ဟု အဓိပ္ပာယ်ရသည့် “ရော့စထရမ်”ဟူသော ဝေါဟာရများမှ ဆင်းသက်လာသည်။ ယင်းလက်တင်ဝေါဟာရများသည် အဖြူ ရောင်နှုတ်သီးနှင့် နှုတ်ခမ်းများကို ဆိုလိုခြင်းဖြစ်သည်။ ယင်းအပြင် သမင်၏တရုတ်နာမည်ဖြစ်သော “ဘိုင်ချွမ်လု” ဟူသော ဝေါဟာရမှ လာသည်။ ယင်းအမည်သည် “နှုတ်ခမ်းဖြူသော”ဟု အဓိပ္ပာယ်ရသည်။ ယင်းအကြောင်းကြောင့် နှုတ်ခမ်း ဖြူသမင်ဟု လူသိများရခြင်း ဖြစ်သည်။

## မျိုးစိတ်သတ်မှတ်ခြင်း
နှုတ်ခမ်းဖြူသမင်ကို ယခင်က ဆားဗက်စ်မျိုးရင်းတွင် ထည့်သွင်းထားသည်။ ယင်းမျိုးရင်းတွင် အခြားသော သမင် မျိုးစိတ် ၁၁မျိုးလည်း အလားတူပါဝင်လေသည်။ သို့သော်လည်း မကြာသေးမီအတောအတွင်း ပြုလုပ်ခဲ့သော မျိုးဗီဇ ဆိုင်ရာလေ့လာချက်များအရ ဤမျိုးစိတ်သည် ဆားဗက်စ်မျိုးရင်းတွင် ယခင်ကယူဆခဲ့သကဲ့သို့ မျိုးနီးစပ်ခြင်းမရှိကြောင်း သိရသည်။ ထို့အတွက်ကြောင့် နှုတ်ခမ်းဖြူသမင်ကို ယင်း၏ကိုယ်ပိုင်မျိုးရင်းတွင် သီးခြားသတ်မှတ်ခွဲခြားထားလေသည်။ သို့သော်လည်း ဤမျိုးစိတ်အား တာဝန်ရှိသူအများအပြားက ဆားဗက်စ်မျိုးရင်းတွင် ထည့်သွင်းထားဆဲ ဖြစ်လေသည်။

## ပုံပန်းသဏ္ဌာန်
နှုတ်ခမ်းဖြူသမင်သည် အရွယ်အစားအကြီးမားဆုံးသမင်မျိုးစိတ်များအနက် တစ်မျိုးအပါအဝင် ဖြစ်ပြီး ကိုယ်အရှည်သည် ၂ မီတာ (၆ပေ) ရှိသည်။ ကိုယ်အလေးချိန်မှာ ၂၃၀ ကီလိုဂရမ် (ပေါင်၅၀ဝ) အထိလေးသည်။ သမင်ဖိုများတွင် ဦးချိုတက်၅ခုပါသောဦးချိုများ (ဦးချိုတစ်ခုစီတွင် ဦးချိုတက်၅ခုစီ ပါသည်) ရှိသည်။ ယင်းဦးချိုများသည် ၁.၃ မီတာ (၄ပေ) ရှည်သည်။ အမေရိကန်အဲလ့်ခ်သမင် (သို့မဟုတ်) ဝါပီတီသမင်၏ ဦးချိုတက်၆ခုပါသောဦးချိုနှင့် ဆင်ဆင်တူသည်။ သို့သော် ဒုတိယဦးချိုတက် မပါဝင်ပေ။ ဝါပီတီသမင်နည်းတူ နှုတ်ခမ်းဖြူသမင်သည်လည်း မြက်စားသောသမင်မျိုးဖြစ်ကာ ကြီးမားသောနားရွက်များ၊ ပခုံးပိုင်း လပို့နှင့် တင်ပါးပိုင်းရှိကြီးမားသောအကွက်နှင့် အမြီးတိုတို့ ရှိလေသည်။ သမင်ပေါက်ကလေးများသည် မွေးကင်းစတွင် အစက်အပြောက်မရှိပေ။

ကဏ္ဍ:သမင်မျိုးရင်းဝင်
စိုးလွင် (ဒေါက်တာ)

၁၃၂၂ ခု၊ သီတင်းကျွတ်လပြည့်နေ့တွင် အဖ ဦးကျင်မောင်၊ အမိ ဒေါ်ခင်ဝင်းတို့မှ ဖြူးမြို့တွင်  မွေးဖွားခဲ့သည်။ ဖြူးမြို့ အထက (၁) တွင် အခြေခံပညာအထက်တန်း အောင်မြင်ပြီးနောက် ပဲခူးဒေသကောလိပ်တွင် ရေထွက်ပစ္စည်းအတတ်ပညာ ဒီပလိုမာသင်တန်းတက်ရောက်သင်ကြားခဲ့သည်။ 

၁၉၈၀ ပြည့်နှစ်တွင် ဆေးတက္ကသိုလ် (မန္တလေး)သို့ ရောက်ရှိပြီး ၁၉၈၅ခုနှစ်တွင် M.B.B,S(MDY) ဆရာဝန်ဘွဲ့ရရှိခဲ့သည်။ ၁၉၈၇ ခုနှစ်မှ ၁၉၉၀ပြည့်နှစ်ထိ ၃နှစ်တာ တပ်မတော်တွင် ပြည့်သူ့ စစ်မှုထမ်းဆေးမှူး ဗိုလ်အဆင့် တာဝန်ထမ်းဆောင်ခဲ့ပြီး 
ဆေးတက္ကသိုလ်(၁) ရန်ကုန်မှ ဆေးပညာ M.Med.Sc(O&G) ဘွဲ့ကို ၁၉၉၃ ခုနှစ်တွင် ရရှိခဲ့သည်။ အင်္ဂလန်သို့ ပညာတော်သင်သွားခွင့်ရခဲ့ပြီး M.R.C.O.G(UK) ဘွဲ့ကို ၂၀၀၀ ပြည့်နှစ်တွင်ရရှိသည်။  အလုပ်သင်ဆရာဝန်ဘဝတွင် ဝါသနာအလျှောက် စာများစတင်ရေးသားခဲ့ပြီး နှစ်ပေါင်း တစ်ဆယ့်ရှစ်နှစ်ကြာ (၂၀၀၄) ခုနှစ် ဖေဖော်ဝါရီလ "သုခချမ်းသာ"မဂ္ဂဇင်းတွင်ပုံနှိပ်ဖော်ပြခွင့်ရခဲ့သော  "မိုက်ကယ်ရယ် သော်တာဆွေရယ် လူနာတစ်ယောက်ရယ် ကျွန်တော်ရယ်"ဝတ္ထုတိုနှင့် စာပေလောကသို့ ဝင်ရောက်ခဲ့သည်။ 

## ပထမဆုံးဝတ္ထုတိုပေါင်းချုပ်
"ဆရာဝန်စစ်စစ်ဖြစ်ချင်တယ်နှင့် ဆေး‌လောက ဇာတ်ခုံပေါ်က အတွေ့အကြုံများ" စာအုပ်ဖြင့် ၂၀၀၇ ခုနှစ် ထွန်းဖောင်ဒေးရှင်းစာပေဆု ရရှိခဲ့သည်။

တတိယဝတ္ထု ပေါင်းချုပ်ဖြစ်သော "လူနာဖြစ်သွားသော ဆရာဝန်နှင့် ဆေးလောက ဇာတ်ခုံပေါ်က အတွေ့အကြုံများ" စာအုပ်ဖြင့် ၂၀၀၈ ခုနှစ် သုတစွယ်စုံစာပေဆု ရရှိခဲ့သည်။

Good Health Journal, Health Care Journal, Health Digest Journal, Health Updates Journal, Aveneue Journal, အာယုဒီဃ ဂျာနယ်,Fashion Image Magazine, Eternal Light Magazine, Youth Magazine များတွင် အပတ်စဉ် လစဉ် ဆေးပညာအအခြေခံသော ဝတ္ထု ဆောင်းပါးများ မှန်မှန်ရေးသားလျက်ရှိပြီး ယခုအချိန်အထိ လုံးချင်း စာအုပ် (၂၁) အုပ်ရေးသားထုတ်ဝေခဲ့ပြီးဖြစ်သည်။

ယခုအခါ ရန်ကုန်မြို့ ဗဟိုအမျိုးသမီးဆေးရုံကြီး ဆေးတက္ကသိုလ် (၁)ရန်ကုန် သားဖွား မီးယပ်ပညာဌာနတွင် သားဖွား မီးယပ်အထူးကုဆရာဝန်ကြီးအဖြစ် တာဝန်ထမ်းဆောင်ရင်းစာများရေးသားလျက်ရှိသည်။

## ထုတ်ဝေပြီးသော စာအုပ်များ
# ၁။ ဆရာဝန်စစ်စစ်ဖြစ်ချင်တယ်နှင့် ဆေးလောကဇာတ်ခုံပေါ်က အတွေ့အကြုံများ
# ၂။ သိကောင်းစရာသားဆက်ခြားနည်းအဖြာဖြာ
# ၃။ အပျိုကြီးပဲဖြစ်စေချင်နှင့်ဆေးလောကဇာတ်ခုံပေါ်ကအတွေ့အကြုံများ
# ၄။ ပွင့်သောပန်းတိုင်းလှစေချင်နှင့်အမျိုးသမီးကျန်းမာရေးပြဿနာအဖြာဖြာ
# ၅။ ချစ်တတ်မှကလေးရနင့် သားသမီးရတနာရစေသောနည်းလမ်းကောင်းများ
# ၆။ လူနာဖြစ်သွားသော ဆရာဝန်နှင့် ဆေးလောကဇာတ်ခုံပေါ်က အတွေ့အကြုံများ
# ၇။ မိခင်လောင်းတို့ အရေးမေးချင်ရာမေး
# ၈။ မိခင်လောင်းတို့ သိကောင်းစရာအဖြာဖြာ
# ၉။ နားကြပ်ထဲမှ ငိုရှိုက်သံများနှင့် ဆေးလောကဇာတ်ခုံပေါ်က အတွေ့အကြုံများ
# ၁၀။ ဆေးရုံကမဆင်းရ သေမင်းကအိမ်မှာနှင့် အမျိုးသမီးကျန်းမာရေးပြဿနာများ
# ၁၁။ ရှက်ရှက်မှာဖြစ်သော ကင်ဆာအပါအဝင် အခြားကင်ဆာရောဂါဆောင်းပါးများ
# ၁၂။ မမေ့နိုင်စရာ မိုးညတစ်ညနှင့် ဆေးလောကဇာတ်လမ်းများ
# ၁၃။ ဆရာဝန်ဖြစ်ရကျိုးနပ်ပြီနှင့် ဆေးလောကဇာတ်ခုံပေါ်က အတွေ့အကြုံများ
# ၁၄။ အပျော်ဆုံးအချိန်နှင့် ဆေးလောကဇာတ်ခုံပေါ်က လူနာမျိုးစုံ ဇာတ်လမ်းအဖုံဖုံ
# ၁၅။ ဂျစ်တူးလေးရဲ့မျှော်လင့်ချက်မနက်ဖြန်
# ၁၆။ ခြင်္သေ့နှလုံးသားနှင့်မိန်းမလက်များ
# ၁၇။ မစခင်ကတည်းက ရှုံးတဲ့တိုက်ပွဲနှင့် ဂျစ်တူးဖတ်ဖို့ပေးစားများ
# ၁၈။ ရာသီမလာခင်လူသတ်ချင်နှင့် ရွှေမင်းသမီးတို့ရဲ့စပ်စပ်စုစုမေးခွန်းများ။
# ၁၉။ ချစ်ရမှာစာမလိပ်
# ၂၀။ ဆေးကုရမှာကြောက်တဲ့ဆရာဝန်နှင့် ဆေးလောက ဇာတ်ခုံထက်ကသံသယမုန်တိုင်း
# ၂၁။ ဖဲမွေ့ယာပေါ်က ယောက်ျားမဟုတ်သော စက်ရုပ်

ကဏ္ဍ:မြန်မာ ဆရာဝန်များ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ရာဇမင်္ဂလနည်းပညာတက္ကသိုလ်

**ရာဇမင်္ဂလနည်းပညာတက္ကသိုလ်**သည် ထိုင်းနိုင်ငံ၏ တက္ကသိုလ်ကိုးခုပါဝင်သော တက္ကသိုလ်စနစ်ဖြစ်သည်။
ထိုင်းနိုင်ငံတွင်တည်ရှိသည်